Maria Solomone - Viti FM - Page 2\nAuthor: Maria Solomone\nHAPPY 68th BIRTHDAY VUA NA PRIME MINISTER NI NODA VANUA.\nRa marautaka ni kua na i vakalesilesi e cake mai na Mataivalu,Mataivalu e wai,Tabana ni Ovisa,Tabana ni Veivakadodonutaki na nodra Siga ni sucu na turaga na Paraiminisita ena noda vanua-Voreqe Bainimarama. PM Bainimarama :pc:PMs fbpage Liutaka yani na i lakolako na Komada ni Mataivalu-Brigadier General Jone Kalouniwai,Komisina ni Ovisa-Brigadier General-Sitiveni Qiliho,Komada ni Mataivalu e wai-Commadore […]\nKACIVAKI NA YACADRA NA GONEYALEWA ENA SOTASOTA NI RAKAVI 7 KA TARAVA-HSBC 7s\nSa mai kacivaka na yacadra na goneyalewa me ra na mata taka noda vanua ki na sotasota ni rakavi 7 ka tarava,na kena dau ni veivakatavulici o Saiasi Fuli. mai Fijiana 7s team Coach:Saiasi Fuli Vakaraitaka o Fuli ni dua na digidigi dredre vua baleta ni dua na ka na nodra solia na nodra i […]\nVAKAVAKARAU O TABAKAUCORO ENA PACIFIC MINI GAMES E SAIPAN ENA JIULAI.\nSa tekivu nona vakavakarau ki na sotasota ni Pacific Mini Games na dau cici ena noda vanua kei na Pasivika-Banuve Tabakaucoro,ka na vakayacori mai Saipan,Northern Mariannas ena vula o Jiulai. Banuve Tabakaucoro:pc:Mr Osea Biu E a vaka i tavi o Tabakaucoro ena Easter Athletics Championship kei na fainala ni Pacific Mini Games Trials ena ANZ […]\nOTIOTI NI SIGA NI SOTASOTA NI EASTER VOLLEYBALL ENA NETBALL CENTRE.\nNi kua sa i katolu ka i otioti tale ga ni sotasota ni FWCC Suva Volleyball Association Easter Championships ka vakayacori tiko ena Netball Centre. Vakaraitakana Vunivola ni soqosoqo o Semaema ena veitalanoa ena Vitifm ni sotasota ena yabaki qo,e vica toka na timi e sa qai sevu ni gauna me ra na vaka i […]\nSEGA NI QITO ENA MACAWA QO NA FIJIAN DRUA\nEratou BYE ena macawa qo na timi ni Fijian Drua,ka ratou sa na qai vakanamata sara yani ena sota kei na BLUES ena macawa mai qo. pc:planetrugby.com Ni cava na i ka walu ni wavoki ni sotasota ni SUPER RUGBY PACIFIC eratou sa toka ena i ka 11 ni tutu na timi ni FIJIAN DRUA.Liu […]\nTAURI VAKATIKITIKI NA COACH NI FIJIAN DRUA ENA VUKU NI COVID.\nE tauri vakatikitiki tiko ena gauna o Mick Byrne na dau ni veivakatavuli veiliutaki ena timi ni Swire Shipping Fijian Drua ena vuku ni Covid-19. Swire Shipping Fijian Drua head coach-Mick Byre:pc-couriermail.com.au Ena sega ni na tiko vata kei ratou na timi ena nodratou na sota na kei na Waratahs,ka ratou sa gole tale ga […]\nSOTAVI NA TATADRA\nEna i tukuni ni veigauna vei Adi Unaisi Biau edua na noda goneyalewa,ka dau tatadrataka tu me na lewena na timi ni rakavi ni goneyalewa ni Viti ena dua na gauna,qai yaco vaka kina. pc:Brisbane Fiji Rugby O Adi Unaisi Biau e sa lewena na timi ni Rooster Chicken Fijiana Drua ena gauna qo,na vanua […]


Android UHF TLV Tablet V V2515 - VANCH\nVale » iYau » Android UHF TLV Tablet V V2515\nThis is an Android 7.1 rugged tablet with abundant functions . With its powerful Qualcomm CPU, 8 inch high-definition screen, 8000mAh battery and comprehensive data capture options like UHF RFID, barcode scanning, HF RFID/NFC, Iris and fingerprint recognition, etc., you can find this easy-to-deploy device a valuable helper to increase productivity in retail, logistics, warehousing, identity verification, meter reading, kei na so tale.\nVEITARATARA ENA GAUNA OQO\niVakatakilakila ni iYau\nProduct Name Tebeleti ni YD (YD)\nKaukauwa Main battery: Li-ion, rechargeable, 8000mAh\nQ:O cei o keda?\nA:Keitou a dua na daucakacaka UHF UHF dauveiqaravi ena Jaina ka levu sara na kena ka levu cake 10 yabaki. Keimami tiko mai Veisina, e dua na siti volekati HongGa.\nQ: Na ivoli cava o cakava tiko?\nA: e rawa ni da cakava na mataqali dauwiliwili UHF UHF, ivakatakata kei na itoka (vakamuria na ivakarau ni EPC C1G2 kei na ISO-18000/6C). keitou rawa ni vukei iko mo vakamatautaka na mataqali wiliwili kecega, ivakatakata kei na itoka.\nQ: Na cava soti o na rawa-ka kina?\nA: e vuqa tu na ka eda rawa ka kina.\nTaumada, keimami sa vakanamata tiko ena R&D, vakatasuasua, ivoli kei na kena vakayagataki na dauwiliwili ni UHF UHF, iVakatakilakila ni UHF UHF na iVakatakata ni UHF UHF 10 yabaki.\niKarua ni gauna, keitou vinaka ena kena vakarautaki na veimataqali iwali taucoko ni YDV (VCD) me baleta na veimataqali cakacaka se ivolakerekere duidui.\niKatolu, sa volitaki na noda ivoli ki na veiyasai vuravura taucoko, era veiqaravi tiko ena matanitu, veisoqaqa lelevu, koronivuli, kabani ni buli iyaya lelevu kei na kabani buli vakatalega kina na manidia/lori kei na so tale.\niKava, e tiko na neitou vakailesilesi ni BULI, veitalia se na vakatasuasua cava, vakadidike se idinia se volivolitaki.\nQ: Na cava na mataqali nomu tamata cakacaka?\nA: Me vaka e dua na dauniiyaya ni gacagaca ni YD (YD), eda cakacaka vata kei koya e duavata ena gacagaca ni parokaramu, ivakalesu se kabani ni parokaramu vakompiuta ni IT baleta ni rawa ni keitou vakarautaka vei ira na gacagaca ka rawa ni ra tauyavutaka na parokaramu vakompiuta ka tauyavutaka/vakacuruma/vakacokotaka na gacagaca kei na parokaramu ni komipiuta me baleti ira ga era na vakayagataka.\nQ: Kevaka au vinakata me'u volia na nomu ivoli, na cava meda cakava taumada?\nA: ni sa veivakarautaki tiko na ivoli ni YD (YDSO) (gadreva eso tale na vakatorocaketaki), o sa gadreva kina mo tukuna vei keitou na gagadre ni nomu cakacaka, me kena ivakaraitaki,\nna cava na iyaya sa railesuvi?\nNa cava e gadrevi kina na yawa ni wiliwili?\nNa mataqali dauwiliwili cava o via vakayagataka ena nomu cakacaka?\nDauwiliwili tudei se dauwiliwili e ligana?\nNi keitou sa vakasavasavataka na veika o gadreva, keitou na vakauta yani vei iko na pepa ni itukutuku kei na vosacavuti me baleta na nomu idusidusi.\nNi oti na veivakadeitaki vakavinaka, keitou na vakauta yani vei iko na PI me saumi ilavo vei keitou ka keitou na qai vakauta yani vei iko na iyaya ena kena rawa ni saumi oti na sausaumi.\nQ: O dau volia beka na parokaramu vakompiuta?\nA: e sega na noda parokaramu vakompiuta ni veiliutaki, ia era tu na SDK ni dauwiliwili me baleta na nomuni vakatorocaketaka na kena isema vata kei na nomuni parokaramu vakomipiuta ni veiliutaki ena gauna oqo.\nQ: Na cava na nomu gauna ni veivotai?\nA: Kevaka era sa tiko rawa ena noda ivotavota, gauna ni kena vakau e 1-2 siga.\nKevaka e sega ni veirauti na noda ivotavota, na gauna ni kena vakau ena 3-10 siga, vakatau ena levu ni ota.\nQ: Na ivakadei cava e tu vei ira na nomu ivoli?\nA: na noda ivoli sa tiko kina na sitivikiti ni VVL kei na VVL.\nQ: na cava na nomuni makete levu?\nA: na neimami makete levu na Vualiku kei Amerika kei na Ceva kei Amerika, ICAI, Rusia, Aferika kei Esia kei na so tale.\nQ: Na veiyauqaqa cava era UHF UHF e vakayagataki vakalevu ena gauna oqo?\nA: Sa tara totolo sara tiko na UHF UHF na tutaki ni UHF, Na YDD e cakacaka vakacakacaka levu. mai na IOT, me vaka eda kila ni sa yaco mai vei keda na gauna levu ni itukutuku, E vakayagataka na UHF na LVD na madigi oqo me vakatorocaketaka totolo kina.\nQ: na cava na sala ni nomu sausaumi\nA: T/T , Duavata ena Ra , PayPal , Vakadeitaki ni veivoli nei Ali\nQ: na cava na nomu ivakadinadina\nA : na noda ivoli kece e tu 1 vakadeitaki ni yabaki kevaka e sega ni dua na tamata e vu


Cakacaka, chapter 4 of the Fijian Bible - with audio narration\nNi rau se vosa tiko vei ira na tamata, sa lako mai vei rau o ira na bete, kei na turaga ni vale ni soro, kei ira na Sedusisi,\n2 Ena nodra cudru katakata, ni rau sa vakavulici ira na tamata ka vunautaka vei ira, na tucake tale i Jisu mai na mate.\n3 Era sega tale ni wawa ena nodra tauri rau, ka sogoti rau ena loma ni vale ni veivesu,me yacova na mataka baleta ni sa karobo mai na vanua.\n4 E lewe levu vei ira na rogoca nai vunau o ya era sa vakabauta; ka rauta tiko ni ra lewe lima na udolu.\n5 Ni sa yaco mai na siga ka tarava, o ira nodra i liuliu, kei ira na qase, kei ira na vuni vola,\n6 Sa vaka talega kina o Anasa na bete levu, kei Kaiava kei Alekisada, kei ira kecega na wili ena vuvale ni bete levu, era sa soqoni vata yani e Jerusalemi.\n7 Era sa qai biuti rau me rau tucake tu ena kedra maliwa, era sa qai tarogi rau, ena kaukauwa cava, se na yaca cava, drau sa cakava tiko kina na veika oqo?\n8 Sa vakasinaiti o Pita ena Yalo Tabu, me tukuna vei ira "Oi kemudou na nodra i liuliu na tamata kei na nodra qase na Isireli."\n9 "Kevaka mo dou na via vaqaqai keirau se rawa vakacava vua na tamata lokiloki o ya me vakabulai;\n10 "Mo dou na kila taucoko sara kei ira kecega na mataqali i Isireli, ni sa yaca i Jisu Karisito na kai Nasareci o koya dou a vakota, na Kalou qai vakaturi Koya cake tale mai na mate, ena Vukuna dou sa raica tu kina na tamata lokiloki ni sa veilakoyaki voli e matamudou e daidai.\n11 "Sai koya na vatu dou a cata oi kemudou na matai ni vale, sa qai yaco o koya mei vakadei ni tutu ni vale."\n12 "E sega ni dua e rawa me veivakabulai, ni sega tale ni dua na yaca e ruku i lomalagi e soli vua na tamata me bula rawa kina."\n13 Ena nodra sa raica tiko na nodrau yalo qaqa o Pita kei Joni,ni ra sa kila talega e rau sega ni tamata vuli se me bau dua na ka rau kila tu, era sa kurabui sara kina. E dua ga na ka era sa qai vakasamataka rawa ni rau a dau bula vata kei Jisu.\n14 Ia ni ra sa raici koya tale na tamata lokiloki, o koya sa vakabulai ni tucake vata tu keirau,sa qai sega ga ni dua na ka mera cavuta rawa.\n15 Ia ni ra sa vakaroti rau me rau sa vagalala tani e tuba mai na loma ni vale ni bose,era sa qai veivosaki vakai ira,\n16 Era tukuna, "Na cava meda na cakava vei rau na tamata oqo? Ni sa kuruseta na vanua o Jerusalemi nai rogorogo ni cakacaka veivakurabuitaki oqo, na ka oqo sa kilai raraba ka sega ni tabonaki rawa.\n17 Ia na gaunisala ga me na tarovi rawa kina nai tukutuku sa tete ka sega ni tarovi rawa tiko oqo, o ya me rau sa na vakaroti me rau kakua tale ni vakatavuvulitaka na yaca i Jisu vua e dua na tamata.\n18 Era sa qai kacivi rau mai, ka vakarota sara vakaukauwa vei rau, me rau kakua ni vakatavuvulitaka se cavuta mada ga na yaca i Jisu.\n19 Ia e rau sa vosa ka tukuna vei ira, ka vaka, mo ni lewa ga se sa dodonu se sega ena mata ni Kalou, me keirau vakarorogo vei kemuni me kakua vua na Kalou.\n20 "Ni sa dredre sara vei keirau, me keirau galuvaka na veika keirau sa raica ka vakadinadinataka."\n21 Era sa vosa vakacudrucudruya tikoga vei rau me yacova ni ra sa qai raica ni sega ni dua na ka e dodonu me rau cudruvi kina, era sa mani laivi rau me rau sereki ka lako,ena vuku talega ni ra sa vakarokorokotaka na Kalou na tamata kecega ena veivakabulai sa qai caka.\n21 Ni sa yabaki vasagavulu vakacaca na tamata, sa yaco vua na cakacaka veivakurabuitaki levu oqo.\n23 Ni rau sa lako yani e rau sa vakadodonu sara kivei ira na nodrau i tokani, e rau tukuna kece na ka era vosataka vei rau o ira na bete levu kei ira na qase.\n24 Ni ra sa rogoca, era sa yalovata mera sa masuta na Kalou, ka vaka: Kemuni na Turaga, oi Kemuni na Kalou, o ni a bulia na lomalagi kei na vuravura ka vaka talega kina na waitui, kei na ka kecega sa tu kina,\n25 O Tevita na Nomuni tamata o ni a tauca e gusuna me tukuna: Sa daucudru na veimatanitu ena vuku ni cava, kei ira na tamata era sa bukia na ka ca?\n26 "Era sa tuvai valu na tui kei vuravura, kei ira na veituraga era sa soqoni; vata mera valuti Jiova kei na Nonai Lumuti.\n27 O Eroti kei Ponitio Pailato vata kei ira na kai matanitu tani kei ira na Isireli, era sa vakasoqoni vata mera ia dina nai valu ena nodra saga, mera valuta na Luvemuni Yalosavasava o Jisu.\n28 Era na sega ni rawa me tarova, na ka o ni sa nakita oti tu mai mera na vakayacora.\n29 "Oqo, Turaga, mo ni raica mada na nodra sa tuvai valu tiko mai, mo ni solia kivei ira na Nomuni talatala na yalo e qaqa, me rawa ni ra tukuna vakadoudou kina na Nomuni vosa,\n30 "Ka me dodo tale tikoga na ligamuni sa dau veivakabulai, me vakayacori kina na veivakatakilakila eso kei na ka e veivakurabuitaki ena yaca ni luvemuni Yalosavasava o Jisu."\n31 Ni sa oti na nodra masu, sa vakayavalati na vale taucoko era sa tiko kina; era sa duivakasinaiti kecega ena Yalo Tabu,era sa tukuna kina na vosa ni Kalou ena yalo e qaqa.\n32 O ira kecega sa lotu tiko oqo era sa yalovata ka lomavata; sa sega ni dua me tukuna na ka e nona me nona duadua ga, ia sa nodra kece.\n33 Ni ra vunautaka nai apositolo na nona tucake tale mai na mate na Turaga o Jisu, sa duatani na kaukauwa sa laurai vei ira, kei na kena sa sobuti ira taucoko tu na veilomani dina.\n34 Sa sega ni qai dua vei ira me vakaloloma ni liga lala; vei ira na tiko nona tiki ni qele era volitaka, ka vaka talega kina eso e volitaki nona vale, na kenai sau era kauta vata mai;\n35 Ka mai tauca kina yavadra nai apositolo era sa qai veiwaseyaka vei ira na vakaloloma ka liga lala.\n36 O Josese era sa vakatoka nai apositolo me o Panapasa, (na kenai balebale a luve ni dauveivakacegui), o koya mai na yavusa i Livai ka lewe ni vanua mai na yanuyanu o Saipurusi,\n37 E tiko e dua na nona qele, ka sa volitaka, na kena i lavo sa qai kauta mai ka mai biuta e yavadra nai apositolo.


Veisiko i Uzbekistan\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Polish Portuguese (Brazil) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Zulu vakaViti\nLalaga kei Itchan Kala e Khiva\nTRANSOXIANA. Qo na Yasayasa ena Tadrua ni Uciwai. O Tartary kei Turkistan. E levu na yaca e vakatokai kina na yasayasa sa kilai tu nikua me o Uzbekistan, qo na nodra “Vanua na lewe i Uzbek.” Mai na ika15 ni senitiuri era dau yaga vakalevu na siti e Uzbekistan nira veilakoyaki kina na dauveivoli ena gaunisala na Silk Road, qo na isotasota ni gaunisala levu a semati Jaina tu kei na Mediterranean ena dua na gauna. Nikua e volitaki vakalevu e Uzbek na isulu era caka mai na vauvau. Era volitaki tale tu ga kina na ibutubutu totoka era caka ena vauvau, kula, se silika.\nEra uqeta e levu era bula ena veigauna sa sivi na ivakarau ni bula e Uzbek. Era taubaletaka na veikau kei na vanua dravuisiga kei Uzbekistan e levu na tamata rogo era dau vuaviri kei ira na nodra mataivalu kaukaua. E wili tiko kina o Alekisada na Ka Levu, e sotavi Roxane na nona daulomani ena vanua qori; o Genghis Khan mai Mongolia; kei Timur (e kilai tale ga me o Tamerlane), e kawa itaukei ena vanua qo qai lewa tu e dua na iwase levu ni vanua ena gauna makawa.\niSulu ni vanua\nDua na ka e kilai kina o Uzbekistan ena gauna qo oya na totoka ni roka karakarawa ni kena delavuvu ni vale, era ivakananumi. E levu ga sa vakayagataki tu me koronivuli.\nGaunisala na Silk Road. A vakayagataki tu na gaunisala qo ena gauna makawa sara, me yacova ni kune na sala me takosovi kina na wasawasa me yaco sara e Idia ena icavacava ni ika15 ni senitiuri G.V. E dau muri na gaunisala qo me caka kina na veivoli, qai dua na kena iwase e takosovi kina na vanua sa kilai tu nikua me o Uzbekistan. E isotasota sara tiko ga ni nodra vanua ni veivoli e levu.\nKena caka na ibutubutu silika\nWasawasa na Aral Sea. Qo na ikava ni drano levu duadua e vuravura ena dua na gauna, ia sa yali tiko yani vakamalua ena vuku ni kena vakadrodroi tani me vakasuasuataki kina na qele. E saga tiko o Uzbekistan me vakavinakataka na leqa qo, ra qai veitokoni kina na veimatanitu mai na Lomadonu kei Esia.\nVeiveisau ni matuavosa e Uzbekistan. E levu na vosa era vakayagataki ena vanua qo. Na gauna era vuaviri kina na Musilimi ena ikawalu ni senitiuri, sa muri na vosa vakaArapea. Ia na gauna e to kina na vanua qo kei na matanitu makawa na Soviet Union, a vakayagataki taumada na matuavosa vakaLatina. E qai veisau tale ena icavacava ni veiyabaki ni 1930 ni muria na matuavosa vakaCyrillic, e vakayagataki ena so na vanua e Urope. A vakadonui ena 1993 e dua na lawa vou me vakayagataki kina na matuavosa ni Uzbek, e yavutaki ga ena matanivola vakaLatina.\nVuanikau mamaca era volitaki tu ena makete\nLewenivanua: 30 na milioni\nDraki: Levu na vanua e mamaca, tau vakalailai na uca, sega ni katakata sivia\nVanua: Bucabuca ena ra, veiulunivanua na tokalau\niMeli iMeli Veisiko i Uzbekistan\nVesiko i Uzbekistan


Ni o via kila e dua, na imatai ni ka o na tarogi koya kina, “O cei na yacamu?” Ke o taroga na Kalou na taro qori, na cava ena kaya?\n“O yau o Jiova. Qori na yacaqu.”—Aisea 42:8.\nDe dua o se qai rogoca vakadua na yaca qori, ni levu na dauvakadewa ni iVolatabu era sega ni vakayagataka vakalevu na yaca ni Kalou se sega sara ga. Era dau vakaisosomitaka ena icavuti, “TURAGA.” Ia e voleka ni basika vaka7,000 na yaca ni Kalou ena vosa a volai taumada kina na iVolatabu. E tiko kina e va na matuavosa vakaIperiu na YHWH se JHVH, na kena ibalebale ena vosa vakaViti, “Jiova.”\nE laurai na yaca ni Kalou ena vosa vakaIperiu, kei na levu tale na vakadewa\niVolavivigi ni Same Mai na Waitui Mate, iMatai ni senitiuri G.V., VAKAIPERIU\nNona ivakadewa o Tyndale 1530, VAKAVALAGI\niVolatabu na Reina-Valera 1602, VAKASIPENI\niVolatabu na Union 1919, VAKAJAINA\nE BIBI ME KILAI NA YACA NI KALOU\nE bibi vua na Kalou na yacana. E sega ni dua e vakatokayacataka na Kalou, o koya ga e digitaka na yacana. E kaya o Jiova: “Qo na yacaqu me tawamudu, meu nanumi kina mai na itabatamata ina dua tale na itabatamata.” (Lako Yani 3:15) E basika vakawasoma ena iVolatabu na yaca ni Kalou ni vakatauvatani kei na kena icavuti me vaka—Kaukaua Duadua, Tamada, Turaga, se Kalou. E laurai tale ga vakalevu na yacana ni vakatauvatani kei na yacadra eso me vakataki Eparama, Mosese, Tevita, se o Jisu. E nona inaki tale ga o Jiova me kilai na yacana. E kaya na iVolatabu: “Mera kila na tamata ni o kemuni, na yacamuni ga o Jiova, o kemuni ga oni Cecere Duadua e vuravura taucoko.”—Same 83:18.\nE bibi vei Jisu na yaca ni Kalou. A vakavulici ira nona imuri o Jisu ena Masu ni Turaga mera kaya vua na Kalou: “Me vakarokorokotaki na yacamuni.” (Maciu 6:9) O Jisu mada ga a kaya ena nona masu: “Tamaqu, moni vakalagilagia na yacamuni.” (Joni 12:28) E bibi duadua vua na vakalagilagi ni yaca ni Kalou, qori na vuna e kaya kina ena nona masu: “Au sa vakatakila vei ratou na yacamuni au na vakatakila tiko ga.”—Joni 17:26.\nE bibi vei ira na kila na Kalou na yacana. Era kila na dauveiqaravi ni Kalou ena gauna makawa ni vauci tiko ena yaca talei ni Kalou na nodra taqomaki kei na nodra vakabulai. “Na yaca i Jiova e valececere kaukaua. E cici kina na yalododonu me taqomaki.” (Vosa Vakaibalebale 18:10) “Era na bula o ira kece era masuta na yaca i Jiova.” (Joeli 2:32) E kaya na iVolatabu ni yaca ni Kalou era na kilai tani kina o ira na qaravi koya. “Era na dui muria kece na lewe ni veivanua na yaca ni nodra kalou, ia eda na muria na yaca i Jiova na noda Kalou me tawamudu, io me tawamudu.”—Maika 4:5; Cakacaka 15:14.\nNA IBALEBALE NI YACANA\nNa yaca e vakatakilai kina na Kalou. Era kaya e levu na dauvakadidike ni yaca i Jiova, e kena ibalebale “O Koya e Vakavuna me Yaco.” E kaya kina na Kalou o Jiova vei Mosese me baleta na ibalebale ni yacana: “Au na Cakava ga na ka au Vinakata.” (Lako Yani 3:14) Koya gona e sega wale ga ni Dauveibuli na Kalou, ni levu tale na ka e okati ena yacana. Na yacana e vakaraitaka na kaukaua e tu vua me vakayacora nona inaki, kei na nona vakayagataki ira nona ibulibuli mera cakava na lomana. Na icavuti ena rairai vakamacalataka ga nona itutu na Kalou, lewa, se kaukaua. Ia na yacana e vakaraitaka sara ga na veika e baleti koya, kei na ka e rawa ni cakava.\nVakavotui ena yacana na nona kauaitaki keda. Na ibalebale ni yaca ni Kalou e vakaraitaka nona se lomani ira tiko ga nona ibulibuli, wili kina o keda. Kena ikuri nona vakatakila na Kalou na yacana, e vakaraitaka ni vinakata meda kilai koya. Ni bera mada ga nida taroga na yacana e vakaliuliu sara ga me tukuna vei keda. Koya gona, e sega ni vinakata na Kalou meda nanuma ni tawakilai se me yawaki keda. E vinakata ga meda kila ni bula dina tiko, eda rawa ni toro voleka vua.—Same 73:28.\nNoda vakayagataka na yaca ni Kalou e vakaraitaka nida via kilai koya. Kena ivakaraitaki, o na rairai kaya vei nomu itokani me kacivi iko ga ena yacamu. Cava o na kaya ke sega ni dau cakava qori? Ni toso na gauna de dua o na lomatarotarotaka ke vinakata dina mo drau veitokani se sega. E va tale ga qori na Kalou. Sa vakatakila oti o Jiova na yacana vei keda, e uqeti keda tale ga meda vakayagataka. Nida cakava qori eda sa vakaraitaka tiko vua nida via volekati koya. E kilai ira tale ga na “vakananuma [se, “vakamareqeta,” ivakamacala e ra] na yacana!”—Malakai 3:16.\nNa noda vulica na yaca ni Kalou e bibi sara ga ena noda saga meda kilai koya. E sega ni yala ga e keri, e vinakati meda kila e levu tale na ka me baleti koya. Meda vulica tale ga na itovo e kilai tani kina.\nO CEI NA YACA NI KALOU? Na yaca ni Kalou o Jiova. Na yaca qori e vakavotuya ni bula dina tiko, e rawa ni vakayacora nona inaki\nO CEI E BULIA NA KALOU?\nE levu era dau via kila na isaunitaro qori, de dua o dau vaqaqa tale ga. E rawa ni tarogi va qo: Ke dua e vakavuna se bulia na vuravura kei na ka kece e tu kina, o cei ga e bulia na Kalou?\nEra vakadinadinataka na saenitisi ni tiko na itekitekivu ni lomalagi kei na vuravura. E tokona na vakasama qori na imatai ni wase ni iVolatabu, e kaya: “Ena ivakatekivu e bulia na lomalagi kei na vuravura na Kalou.”—Vakatekivu 1:1.\nE sega ni rawa ni buli koya ga na lomalagi kei na vuravura, se me tu tu ga sa basika. Koya gona na ibulibuli kece, ena tiko e dua e bulia. Ke sega ni dua na ka e bula ni bera ni tauyavu na lomalagi kei na vuravura, ena sega ga na lomalagi kei na vuravura. De dua ena dredre meda kila na veika taucoko e vauci kina, ia o koya e vakavuna na lomalagi kei na vuravura e tawamudu qai tawarairai. E ka bula vakayalo na Kalou o Jiova, e kaukaua qai vuku, e vu tale ga mai vua na kabula kece.—Joni 4:24.\nE kaya na iVolatabu me baleta na Kalou: “Ni bera ni sucu na veimatanitu se na nomuni vakatubura mai na vuravura kei na vanua bulabula, mai na gauna tawamudu ina gauna tawamudu oni Kalou tu ga.” (Same 90:2) E sega nona itekitekivu kei na nona itinitini, e matata ga ni bulia na ka kece ena noda vuravura “ena ivakatekivu.”—Vakatakila 4:11.\nNa itovo uasivi cava e kilai me baleta na Kalou?


Na ivakarau ni vuravura raraba na taranisimisani - Me baleti keda - 877-776-4600\nMe baleti keda2019-01-10T16:08:38-05:00\nMe baleta na ivakarau ni vuravura raraba na taranisimisani – E dua na tawase ni PGTI\nTauyavutaki ena 1999, Kakana ni vuravura raraba na taranisimisani mai na iyaya ni kenadau & Taranisimisani solia vei na uasivi duadua ena vou, rebuilt and used transmissions for Allison, Eaton, Mack, Fuller, Rockwell, Spicer, Roadranger, Meritor, ZF kei na vuqa tale! Eda sa vakau tiko na Transmissions, Tara cake tale na iyaya ni, Axles, Transmissions, Transmissions, Moto, Spindle, ka vakalevu cake vei ira na kasitama e vuravura raraba.\nVakatoka na noda icovi ni qaqa tiko nikua na volivolitaki na Tabacakacaka me baleta e dua na malanivosa! Sikova na noda sitoa ni mataveilawa mo raica na ituvaki ni sausaumi, na tikina kei na iyaya lalai ni volitaki, Kevaka o sega ni raica na veika o vakasaqara tiko me baleta na se gadreva na veivuke, veitaratara kei keda se qiri keda ga ena Moniti ki na Vakaraubuka 8 'u me 5 ni PM EST ena 877-776-4600 se 407-872-1901.\nKece na ivakaraitaki ena pepa ni vakarau me waqa e vuravura raraba. E dua na veikacivi e taucoko. Waqa ni veiyasai vuravura, veiqaravi ni siga vata ga.\n877-776-4600 se 407- 872-1901\nNomu yaca *\nNa naba ni talevoni\nKenadau ni vakaroro kei na taranisimisani Inc.\n407-872-1901 se sega ni saumi 877-776-4600\nSolia vei keda e dua na veikacivi Mon e dua ga na gauna – Fri 8 'u me 5 ni pm EST.\nEda sa vakarautaki tu ka bula marau me vukei iko e dua na veika era gadreva me ra na nomu.


Vakatutu ni Vunau ni Okotova 2016\nTaro: Levu era sega ni vakabauta ni bula dina e vuravura o Jisu, eso tale era vakabauta. Ia e tiko eso tale era kaya ni sega ni rawa nida kila na isaunitaro qori. Cava nomuni rai?\nSolia: Ena vakamacalataki ena Yadra! qo na ka e vakadinadinataki.\nVAKAVULICA NA KA DINA\nTaro: Na cava e yaco nida sa mate?\nTikinivolatabu: Jn 11:11-14\nKa Dina: Ni mate e dua, sa mai cava sara ga e kea nona bula. Sega ni gadrevi meda leqataka ni na bula tale tiko. A tukuna o Jisu ni dua e mate e vaka ga ni moce tu. E rawa vei Jisu me ‘vakayadrati’ ira na wekada lomani mera marautaka tale na bula e vuravura, vaka ga e cakava vei Lasarusa.—Jope 14:14.\nTIKIDUA NI VEISURETI ENA SOQONI (inv)\nSolia: Au via sureti kemuni moni rogoca e dua na ivunau vakaivolatabu. Ena rogoci tiko ena Vale ni Soqoni, na vanua keimami dau sokalou kina. [Solia vua na tikidua ni veisureti, vakaraitaka vua na gauna kei na vanua ena caka kina na soqoni ena veimacawa, tukuna tale ga na ulutaga ni vunau.]\nTaro: O sa bau gole ina dua na Vale ni Soqoni? [Ke veiganiti, vakaraitaka vua na vidio Na Cava e Caka ena Vale ni Soqoni?]\nVOLA EKE NOMU VAKATUTU\nVakatutu ni Cakacaka Vakavunau ni Okotova 2016\nO Sureti ena Neimami Soqoni


Kau vei Ponitio Pailato o Jisu | Bula i Jisu\nMACIU 27:1-11 MARIKA 15:1 LUKE 22:66–23:3 JONI 18:28-35\nLEWAI VEI IRA NA SANADRINI ENA MATAKA\nSAGA O JUTASA ISIKARIOTI ME KUNATI KOYA\nKAU O JISU VEI PAILATO\nSa voleka na mataka, sa cakitaki Jisu oti tale ga vakatolu o Pita. Era sa veisukayaki na lewe ni Sanadrini ni sa oti nodra veilewai veivakaisini. Ni kida na mataka ni Vakaraubuka, era soqoni vata na Sanadrini nira via vakaraitaka ni donu vakalawa na veika a yaco ena bogi. Sa qai kau yani vei ira o Jisu.\nEra kaya na mataveilewai ni Sanadrini: “Ke o iko na Karisito, tukuna mai vei keimami.” E sauma o Jisu: “Keu tukuna mada ga vei kemuni, oni na sega ga ni vakabauta. Keu tarogi kemuni tale ga, oni na sega ni sauma rawa.” Ia e doudou ni vakaraitaka vei ira o Jisu na ka e parofisaitaki me baleti koya ena Taniela 7:13. E kaya: “Tekivu qo, e sa na dabe ena liga imatau kaukaua ni Kalou na Luve ni tamata.”—Luke 22:67-69; Maciu 26:63.\nEra kaya: “Kena ibalebale o iko na Luve ni Kalou?” E kaya vei ira o Jisu: “Oni sa kaya tiko ga mai qori.” De dua qo sa tokona nona beitaki vakailasu o Jisu me vakamatei. Era taroga: “Na ivakadinadina cava tale eda vinakata?” (Luke 22:70, 71; Marika 14:64) Era mani vesuki Jisu ra qai kauti koya vua na Kovana ni Roma o Ponitio Pailato.\nA rairai raica o Jutasa Isikarioti ni sa kau o Jisu vei Pailato. E rarawa vakalevu ni kila ni sa tau na itotogimate vei Jisu. A sega ni vakaraitaka vua na Kalou o Jutasa na veivutuni dina, e lai vakasuka ga na 30 na tikinisiliva. E kaya vei ira na iliuliu ni bete: “Au sa valavala ca niu solia yani na tamata yalododonu.” Era kaya vua: “Me icavai vei keimami? Qori nomu leqa!”—Maciu 27:4.\nE kolotaka na 30 na tikinisiliva ina loma ni valenisoro o Jutasa qai via vakamatei koya. A rairai ramusu na tabanikau a vesuka kina na dali me kunati koya. E mani lutu ena veivatu qai kacabote na ketena.—Cakacaka 1:17, 18.\nE kau o Jisu ena matakacaca ina itikotiko nei Ponitio Pailato. Era sega ni via curu na Jiu, era vakabauta ni na vakadukadukalitaki ira nodra veimaliwai kei ira na sega ni Jiu. Era na sega kina ni vakadonui mera kania na ivakayakavi ni Lakosivia, ena ika15 ni Naisani, na imatai ni siga ni Solevu ni Madrai Sega ni Vakaleveni.\nE lako mai tuba o Pailato qai tarogi ira: “Cava nona cala na tamata qo?” Era sauma vua: “Ke sega ni dua na nona cala keimami na sega ni kauti koya mai vei kemuni.” De dua e kila o Pailato nira via rawai koya, e qai kaya vei ira: “Ni kauti koya sara ni lai lewai koya ena nomuni lawa.” E kilai nodra via vakamatei Jisu na Jiu ena nodra kaya: “E sega vei keimami na kaukaua vakalawa me keimami vakamatea e dua.”—Joni 18:29-31.\nEna rawa nira ue na lewenivanua ke vakamatei o Jisu ena soqo ni Lakosivia. E tiko vei ira na kai Roma na kaukaua vakalawa mera vakamatei Jisu ke beitaki ni saqata na nodra matanitu. Ke ra rawai ira na kai Roma na Jiu mera cakava qori, era na galala mai na nodra veibeitaki na lewenivanua.\nEra sega ni via tukuna na iliuliu ni lotu vei Pailato ni beitaki o Jisu ni vosavakacacataka na Kalou. Era sa qai beitaki koya vakailasu: “Keimami raica na tamata qo  ni vagolei ira tiko vakatani na lewenivanua,  e tarova na soli ivakacavacava vei Sisa,  e kaya tale ga ni o koya na Karisito na tui.”—Luke 23:2.\nE matataki Roma o Pailato, e kauai kina ena nona beitaki o Jisu ni tui. E curu tale ina itikotiko ni kovana, e kacivi Jisu, qai taroga: “O iko na nodra Tui na Jiu?” Se, ‘O sa beca na lawa ni matanitu ena nomu tukuna ni o tui mo talaidredre kina vei Sisa?’ Ni via kila o Jisu na levu ni ka e kila o Pailato me baleti koya, e kaya sara: “Qori na ka o nanuma me baleti au, se na ka era kaya vei iko eso?”—Joni 18:33, 34.\nNi via kila o Pailato na veika me baleti Jisu, e sauma: “O yau na Jiu?” E tomana: “O ira sara ga na kainomu kei ira na iliuliu ni bete era soli iko vei au. Na cava o cakava?”—Joni 18:35.\nE sega ni via vakalecalecava o Jisu na kena veiletitaki na nona tui se sega. E kurabuitaka na Kovana o Pailato na sala e sauma kina o Jisu nona vosa.\nVANUA NI DRA\nEra sega ni kila na iliuliu ni bete na cava mera cakava ena tikinisiliva a kolotaka o Jutasa ina loma ni valenisoro. Era kaya: “E sega ni dodonu me biu ina katonicau ni valenisoro, ni sau ni dra.” Sa ra qai vakayagataka na ilavo qori me voli kina na vanua ni tulituli me nodra ibulubulu na vulagi, qai vakatokai na vanua ya me “Vanua ni Dra.”—Maciu 27:6-8.\nNa cava era soqoni vata tale kina na Sanadrini?\nA mate vakacava o Jutasa, qai vakayagataki ena cava na 30 na tikinisiliva?\nNa veibeitaki cava era vinakata na Jiu me vakamatei Jisu kina o Pailato?\niMeli iMeli Lewai ena Sanadrini Qai Kau Vei Pailato\njy wase 127 t. 290-291


iVola Mai na iLawalawa Dauvakatulewa | Matanitu ni Kalou\nVei Kemuni na Taci Keitou Lomani:\nRAITAYALOYALOTAKA mada ni o lewe ni vuvale e Peceli mai Brooklyn. Ena mataka ni Vakaraubuka, 2 Okotova, 1914, o dabe tiko ena nomu idabedabe ni bera na katalau, o qai waraka tiko nona yaco mai o Brother C. T. Russell. E curu mai o Brother Russell, e kidavaka na vuvale qai kaya: “Ni yadra kece.” Ia ni bera ni lai dabe ena nona idabedabe, e vakasausau qai tukuna: “Sa cava na nodra gauna na Veimatanitu Tani; sa oti na gauna ni veiliutaki ni nodra tui!” Dua na ka na nomu marau ni sa dede sara nomu nanamaki tu ena gauna bibi qo! Era marau tale ga na vo ni vuvale, oni vakasausau ena itukutuku vakasakiti qo.\nSa oti qo e vica vata na yabaki nona tukuna kina o Brother Russell na itukutuku marautaki qori. Na cava sa rawata na Matanitu ni Kalou ena gauna qori? E levu sara na ka! E vakayagataka na matanitu qori o Jiova me vakasavasavataki ira nona dauveiqaravi qai vakavulici ira na vica na udolu ena 1914 ina sivia ni le vitu veimama na milioni nikua. E yaga vakacava vei keda na veivakavulici qori?\nEda kila ni dina na ka era dau tukuna na tacida, “Sa toso tiko na qiqi vakalomalagi i Jiova!” Ia na kena dina, me tekivu ena 1914, sa qai totolo ga na toso ni qiqi vakalomalagi qo, se isoqosoqo i Jiova. Eda na vakadinadinataka qori nida wilika na ivola qo. Nida saga na dautukutuku ni Matanitu ni Kalou meda vunautaka e vuravura raraba na itukutuku vinaka, eda vakayagataka kina na iwalewale qaseqase, wili kina na niusipepa, na tayabe, iyaloyalo, tikidua ni vunau, qaramavoni, retio, kei na internet.\nEna veivakalougatataki i Jiova, sa rawa meda tabaka na noda ivola totoka vakaivolatabu ena sivia ni 670 na vosa, qai veisoliyaki wale vei ira e levu. Era yalorawarawa na tacida mera bolecakacaka ena tara ni Vale ni Soqoni, Vale ni Soqoni Lelevu, kei na valenivolavola ni tabana ena vanua vutuniyau kei na vanua e se vakatorocaketaki tiko. Ena gauna ni leqa tubukoso, era tu vakarau na tacida mera vukei ira na vakaleqai, ra qai vakaraitaka nira tacidra ena “gauna ni rarawa.”—Vkai. 17:17.\nEna so na gauna, era saga na iliuliu ni lotu kei ira na dauveitusaqati mera ‘vakatubuleqa ena yaca ni lawa,’ ia e vaqaqacotaki noda vakabauta nida raica ni nodra sasaga qori e tini “tete kina na itukutuku vinaka.”—Same 94:20; Fpai. 1:12.\nE ka dokai dina ni keitou okati vata kei kemuni meda nona lewenivuvale na Kalou. Mo ni kila ni keitou lomani kemuni dina. E qaqa ni neitou masu ni na vukei kemuni na ivola qo mo ni vakamareqeta dina na nomuni ivotavota vakayalo.—Maciu 24:45.\nSalavata yani na vakanuinui vinaka,


The Fiji Times Online | Nai Lalakai Online | Vakadeitaka na nomu vakabauta\nVakadeitaka na nomu vakabauta Vola o LEKIMA LAWENITOAKULA | Monday, February 12, 2018\nAisea 2: 3 Ni na lako yani mai Saioni na i Vunau kei na Vosa i Jiova mai Jerusalemi.\nNi sa bula vinaka tale mai na wekaqu lomani mai na veiyasai Viti.\nNi sa bula vinaka talega mai na wekaqu lomani mai na veiyasai vuravura ni dau wilika tiko na noda tutuna oqo ena mona livaliva.\nAu sa kidavaki kemuni kece ena yaca talei ni goneturaga o Jisu Karisito.\nEna 1Joni 5: 11\nOqo ga na I tukutuku ni sa solia vei keda na Kalou na bula tawamudu. Ia, na bula oqo sa tu vua na Luvena.\nO koya sa tu vua na Luvena, sa tu vei koya na bula.\nO koya sa sega ni tu vua na Luve ni Kalou, sa sega ni tu vua na bula.\nKemuni na wekaqu, e sa qai tekivu tiko na yabaki vou oqo 2018.\nKa se qai vula o Veverueri tiko oqo, ka sa 7 ni siga ni vula oqo. Na tamata kece e vakasaqara tu na vakacegu, ka vakasaqara tiko me ra sotavi.\nKemuni na wekaqu, e sega ni qai dua tale ena ruku ni matanisiga oqo me na rawa ni na solia na vakacegu vei iko, sai koya ga na goneturaga o Jisu Karisito.\nSai koya ga oqo na yaca ni bula kei na yaca ni qaqa.\nEna 1Joni 5: 11 Ni oqo ga na i tukutuku ni Kalou sa solia na bula tawamudu.\nEsa levu sara na veimataqali tukutuku duidui o sa dau rogoca tiko. Ka vuqa vakavuqa sara na veitukutuku oqo era dau kauta tiko mai vei iko na mosi ni ulu kei na tubu ni dra. Nai tukutuku ga vakayago , na i tukutuku ni vuravura oqo me vaka na i tukutuku tale eso o koya ena dau kauta mai vei iko kei au na lomaocaoca ni bula.\nKemuni na wekaqu, kevaka e dua na i taukei e namaka tiko oqori me na soli bula, soli vakacegu vei iko ka vakauasivi ni se qai tekivu tiko na yabaki .\nE sega ni qai dua tale na i tukutuku, o na sotava kina- sai koya ga na i tukutuku talei ni gone turaga ko Jisu Karisito.\nEna sere levu na 161 vaka toka oqo na qaqa ni sere:\nJisu Turaga sa kaya vei au.\nAu na solia na nomu marau. Ke ko dinata ke ko vakabau Mo noqu tikoga.\nKemuni na wekaqu e se qai tekivu na yabaki. Mo vakadeitaka tiko na nomu vakabauta na goneturaga o Jisu.\nCakacaka 16: 31 Vakabauta na goneturaga o Jisu, ko na qai bula kina kei ratou na nomu matavuvale.\nNa matavuvale mamarau, sai koya ga e dau vakaliuca na goneturaga o Jisu ena veigauna kecega. Na breakthrough kei na promotion e nona.\nNi ko na dau vakadeitaka tikoga na nomu vakabauti koya- o koya ena dau solia na vakacegu vei iko ena veigauna kece ni nomu rarawa.\nNi ko na dau vakadeitaka tikoga na nomu vakabauti koya- o koya ga ena qai talaraka laivi kece vakadua na veimataqali mate duidui e ra kabita tu na nomu bula.\nNa matata ga ni nomu kilai koya, na matata talega vakakina ni nomu kila ga na bula e dodonu mo na bula kina.\nMe na vakalougatataka na Kalou ko Jiova na noda bula.\nTalevoni: 9204915/ 9590439/7598788.


VAGAGALU lavetaka vf / sinai tu na iyaloyalo galala ni iyaya\nVAGAGALU lavetaka vf 2017 Vakacavara na Varanise\n Tikinisiga ni vakacegu mai : 8 Feperueri 2017 \n Ni : Martin Scorsese, Andrew Garfield, Liam Neeson \nNa mataqali : Na drama, Tuva kawa \nLavetaka taucoko na VAKANOMODI na vf HD\nNa iyaloyalo lavetaka vf vakanomodi 2017 ivakarau vinaka kei na 1080 na kerekere ena initaneti. Keimami sa sureti kemuni mo ni sikova na noda telechargerfilm24.com ni vanua\nToqa laivi na iyaloyalo kece ena tavata. A sa tiko rawa e na matamuni iyaloyalo sai koya e dua na iyaloyalo lasa e solia tu na veivakamarautaki. Sa ikoya na iyaloyalo ena ituvatuva ni AVI kei na MPEG-4/MP4. Na vidio e wale tikoga oqo kei na dua na ivurevure vei ira na vidio vinaka duadua ena mataveilawa.\nIkatini kavitu ni senijiuri, lako ki na Japani me ra kunea na nodra daunivakasala na rua na bete ni Jesuit, Fr. Ferreira, yali qai ni o koya a tovolea tiko me ra vakatetea yani na nodra ivakavuvuli na Idu. Sa dodonu mera bulataka mai vuni tiko oqo na sasaga rerevaki ko ni na sotava na nodra vakabauta ki na veivakatovolei ca duadua. Au terme d’un périlleux pèlerinage, era sa raica rawa e dua na vanua kina va-Karisito e tukuna vakalawa kei na vakacacani ira na nona tisaipeli. Tikinisiga ni vakanomodi lavetaka veiqaravi ni iyaloyalo ni vf 8 Feperueri 2017.\nIyaya ni vakanomodi na iyaloyalo,\nNa iyaloyalo vakanomodi lavetaka vf\nVakanomodi 2017 na iyaloyalo,\nVagagalu lavetaki HD,\nLavetaka na vagagalu,\nLavetaki ni iyaloyalo vakanomodi,\nVagagalu iyaya ni,\nNa vakanomodi 2017 taucoko,\nLavetaki ni iyaloyalo buto,\nNa iyaloyalo buto ni vakatasuasua,\nItukutuku ni iyaloyalo buto,\nLavetaki ni Reader ni vakanomodi\nNa drama, Tuva kawa\nIyaya ni vakanomodi na iyaloyaloLavetaki ni iyaloyalo vakanomodiItukutuku ni iyaloyalo butoVakanomodi 2017 taucokoVakanomodi 2017 na iyaloyaloNa iyaloyalo buto ni vakatasuasuaLavetaki ni iyaloyalo butoVagagalu iyaya niVagagalu lavetaki HDLavetaki ni Reader ni vakanomodiVagagalu lavetaka vfLavetaka na vagagalu


The Fiji Times Online | Nai Lalakai Online | Lagilagi na siga ni soli i covi e Gusuisavu\nLagilagi na siga ni soli i covi e Gusuisavu VILIAME RAVAI | Monday, December 18, 2017\nUpdate: 10:45AM E DUA na siga marautaki vei ira na gonevuli ka vaka kina ko ira nai tubutubu kei na dauniveisusu ena loma koro ko Gusuisavu ena nodra mai tauri covi tale na gone ni mai cava e dua na yabaki vakavuli. Era mai tauri i covi qo na gonevuli me tekivu sara ga mai na sovanivuli me yacovi ira sara na vuli tara ena vuli cakacaka ena vei univesiti e Viti.\nOqo esa i karua ni gauna me vakayacori kina ena koro ko Gusuisavu na nodra tauri i covi na kena gonevuli ka salavata koto ga kei na veika e rawata mai na duidui koronivuli era vuli tiko kina ena veiyasai Viti.\nEra vakaitavi ena soli icovi qo na veituraga ni mataqali kei na vulagi sureti ka vaka kina na qasenivuli liu mai na koronivuli e Naqali (Naqali District School) kei na qasenivuli vuli liu mai Viria (Viria District School).\nNa i covi e vakarautaki, na sitivikiti vei ira kece sara na gonevuli, bilo siliva kei na metali vei ira era vakaitutu mai na veikoronivuli era vuli tiko kina kei na veika e ra rawata ena rara ni qito.\nE vakaraitaka na qasenivuli liu e Naqali ni se qai matai ni gauna vua me tiko ena dua na mataqali soqo ni soli i covi vakaoqo ena dua na koro vakaviti ena nodra tauri i covi na gonevuli.\nE kaya ni tarai koya ni sa oti qo e 20 na yabaki na nona cakacaka vakaqasenivuli qai mai vakadinadinataka e dua na soqo lagilagi ena nodra kauiwaitaki tiko na gonevuli ena loma ni dua na koro vakaviti mai vei ira na i tubutubu, dauniveisusu.\nIa, na soqo ni soli i covi oqo e ratou vakarautaka na komiti ni vuli ka vakailavotaki ga mai vei ira na lewenikoro e Gusuisavu. Na koro ko Gusuisavu e wili tiko ena loma ni tikina o Viria ena loma i yasana o Naitasiri.\nNa kena qaravi na soqo era yadua nai tabe na veivuvale kece sara ena loma ni koro me i vaqa ni soqo ka ra bau veivuke talega mai eso na tabana ena vuku ni covi ka ra bau dodoliga talega mai na dauraivuli ena koronivuli na paraimari ena i wasewase e loma ka peresitedi tale tikoga ni komiti ni vuli e Gusuisavuko Marika Baleca. Era lewe tikoga ni komiti ni vuli ko ira na gone ni Gusuisavu era tu vakacakacaka ena koro ni cakacaka kei ira na tikoga e nakoro.\nE sega walega ni ra tauri covi na gonevuli ena siga Tusiti sa oti a bau ciqoma talega na nona i covi na turaganikoro ko Navitalai Matanawa ena nona dautokona ka cuqena na sasaga ni veivakatorocaketaki ni vuli kei na bula raraba ena loma ni koro.\nNi oti na kena soli nai covi, era qai mai vakaitavi na gonevuli ena vakatasuasua ena meke vakaviti, meke vakavalagi ena kena muri na i vakatagi ia era malaude na i tubutubu ka ra bau vakayagataka talega na i vakatagi.\nNai wiliwili ni gonevuli e Gusuisavu me tekivu mai vei ira na sovanivuli, paraimari, sekenari, kei ira na na vuli toro cake ena vuli cakacaka (tertiary) e rauta tiko ni ra lewe 117 taucoko ena yabaki qo.


Rawa ni Taqomaki Keda o Jisu\nO raici Jisu me vaka e dua na Tui kaukaua se e dua na gonelailai?\nNI SA qase cake o Jisu e qai kila ni a taqomaki ni se gonelailai. E masu beka vei Jiova me vakavinavinakataki koya?— Na cava o nanuma ni a rairai tukuna vei Meri kei Josefa ni qai kila ni rau vakabulai koya ena nodrau kauti koya i Ijipita?—\nIa, sa sega ni gonelailai o Jisu ena gauna oqo. E sega mada ga ni bula tiko e vuravura. Ia o bau vakila ni so era se nanuma tiko ni se gone tiko ga o Jisu qai davo no ena ikanakana ni manumanu?— E vakilai oqo ena levu na vanua ena gauna ni Kirisimasi, ni dau vakaraitaki kina o Jisu me gonelailai.\nDina ga ni sega ni bula tiko e vuravura o Jisu, ia o vakabauta ni bula tiko o koya?— Io, a vakaturi mai na mate. Ena gauna oqo sa Tui qaqa mai lomalagi o koya. Na cava o vakasamataka e rawa ni cakava o koya me taqomaki ira kina na qaravi koya?— Ena gauna e se bula voli kina e vuravura, a vakaraitaka o koya ni rawa ni taqomaki ira na lomani koya. Daru raica mada se a cakava vakacava oqo ena siga e vodo tiko kina e waqa kei iratou na nona tisaipeli.\nE donuya na yakavisiga. Ena siga taucoko oya a veivakavulici tiko o Jisu ena bati ni Wasawasa o Kalili, oqo e dua na drano levu e rauta ni 20 na kilomita na kena balavu qai 12 na kilomita na kena raba. A kaya vei iratou nona tisaipeli: “Tou lako mada ki tai kadua ni drano.” Ratou tekivu soko kosova sara na drano. Ni rui oca o Jisu, e mani gole ina muaimuri ni waqa me lai davo. Sega ni dede sa moce lutu.\nNa cava e kaya tiko o Jisu vei rau na cagi kei na ua?\nEratou yadra tiko na tisaipeli me ratou ulia donu tiko na waqa. Dede vakalailai sa tabaka sobu mai e dua na bati ni cagi kaukaua. E kaukaua tiko ga na cagi qai kauta vata mai na tamatama ni ua lelevu. E roba na yasa ni waqa na ua qai tekivu vodo na wai.\nEratou sa rere na tisaipeli de ratou luvu. Ia e sega ni bau rere o Jisu. E se moce toka ga ena muaimuri ni waqa. Eratou vakayadrati koya na tisaipeli ratou qai kaya vua: ‘Turaga, Turaga, vakabulai kedatou; sa voleka ni datou mate ena tokavuki oqo.’ E tucake o Jisu qai vunauca na cagi kei na ua. E kaya o koya, “Mo maravu mai!”\nEna gauna vata ga oya sa ruru na cagi qai mai maravu tu yani na drano. Eratou vakadrukai na tisaipeli. Eratou se sega ni raica e dua na ka vaka oya. Eratou veikayaka: ‘O cei beka oqo? Ni rau sa bau talairawarawa tale ga ina nona ivakaro na cagi kei na wai!’—Luke 8:22-25; Marika 4:35-41.\nO kilai Jisu?— O kila se a rawata maivei na kaukaua levu e tu vua?— A sega ni dodonu me ratou rere na tisaipeli ni tiko vata kei iratou o Jisu, ni sega ni tamata wale o Jisu. E rawa ni cakava o koya na veika e sega ni cakava rawa e dua na tamata. Meu talanoataka mada vei iko e dua tale na ka e cakava ena gauna e voravora kina na wasawasa.\nE yaco oqo ena dua tale na gauna e muri. Ni sa karobo na vanua, a tukuna o Jisu vei iratou nona tisaipeli me ratou kauta na waqa ina tai kadua ni drano. E cabe duadua o Jisu ina ulunivanua. Oqo e vanua lala e rawa ni lai masu kina vei Tamana, na Kalou o Jiova.\nEratou vodo i waqa na tisaipeli me ratou soko kosova na drano. Sega ni dede sa liwa mai e dua na bati ni cagi kaukaua sara. Sa bogi na vanua. Eratou uruca na laca na tisaipeli me ratou sa voce ga. E dredre na nodratou itosotoso baleta ni kaukaua sara na cagi eratou saqata tiko. E suaigelegele na waqa ena levu ni ua qai tekivu vodo na wai. Eratou sega ni yaco rawa i tai kadua.\nSe tu duadua ga mai na ulunivanua o Jisu. Sa via dede toka nona tiko e kea. E raica ni sa vakaleqai iratou tiko na nona tisaipeli na ua lelevu. Mani siro sobu mai na ulunivanua me gole i baravi. E via vukei iratou na nona tisaipeli o Jisu, e tekivu taubale sara ina dela ni wasawasa voravora oya!\nNa cava ena yaco ke o via taubale e dela ni wai?— O na dromu, se o rawa sara ga ni luvu. Ia e duatani o Jisu. E duatani na kaukaua e tu vua. E balavu toka na vanua e taubaletaka o Jisu me yaco yani i waqa. Eratou raici Jisu na tisaipeli ni taubale tiko yani e dela ni wai baleta ni sa kida na mataka. Ia eratou sega ni vakabauta na ka eratou raica. Eratou qolou ena levu ni nodratou rere. E tukuna vei iratou o Jisu: “Dou vakacegu! Sa i au ga; dou kakua ni rere.”\nNa cava e cakava kina o Jisu na veika veivakurabuitaki?\nNi vodo ga i waqa o Jisu, sa ruru na cagi. Eratou baci vakadrukai tale na tisaipeli. Eratou cuva vua ratou qai kaya: “Sa i kemuni dina ga na Luve ni Kalou.”—Maciu 14:22-33, VV; Joni 6:16-21.\nEda na sega li ni matalau ke da bula tiko ena gauna oya meda raica nona cakava o Jisu na veika oya?— O kila na vuna e cakava kina o Jisu na veika veivakurabuitaki?— Baleta ni lomani iratou nona tisaipeli qai vinakata me vukei iratou. E cakava tale ga na veika oya me vakaraitaka kina na levu ni kaukaua e tu vua ena qai vakayagataka ni sa veiliutaki ena Matanitu ni Kalou.\nE taqomaki ira vakacava na nona imuri ena gauna oqo o Jisu?\nEna gauna mada ga oqo e vakayagataka tiko o Jisu na nona kaukaua me taqomaki ira nona imuri ni saga o Setani me tarova nodra tukuna na veika e baleta na Matanitu ni Kalou. Ia e sega ga ni vakayagataka o Jisu na nona kaukaua me tarova na nodra tauvimate na tisaipeli se me vakabulai ira mai na tauvimate. Eratou mate kece mada ga na yapositolo i Jisu. A labati na tuaka i Joni o Jemesa, qai bala e valeniveivesu o Joni.—Cakacaka 12:2; Vakatakila 1:9.\nE vaka kina nikua. Se eda qaravi Jiova se sega, eda rawa kece ni tauvimate da qai mate. Ia sa vakarau veisau oqo ena gauna e veiliutaki kina o Jisu me Tui ni Matanitu ni Kalou. Ena gauna oya ena sega tale ni dua me rere, baleta ena vakayagataka o Jisu na nona kaukaua mera vakalougatataki kina o ira na talairawarawa vua.—Aisea 9:6, 7.\nOqo e so tale na tikinivolatabu e vakaraitaka na levu ni kaukaua i Jisu, o koya e digitaka na Kalou me veiliutaki ena Matanitu ni Kalou, Taniela 7:13, 14; Maciu 28:18; kei na Efeso 1:20-22.\niMeli iMeli Rawa ni Taqomaki Keda o Jisu


Vakavinavinakataki Jiova mo Vakalougatataki | Vulici\n“Vakavinavinaka vei Jiova, ni vinaka o koya.”—SAME 106:1, NW.\nNa cava eda vulica vua na yapositolo o Paula me baleta na vakavinavinaka?\nBibi vakacava na vakasama vakatitobu kei na masu ena noda dau vakavinavinaka?\nEna yaga vakacava vei keda noda vakasamataka na ka eda vakalougatataki kina meda vosota na ituvaki dredre?\n1. Na cava meda vakavinavinakataki Jiova kina?\nE DODONU ga meda vakavinavinakataki Jiova ni dau solia na “iloloma vinaka kece kei na isolisoli uasivi kece.” (Jeme. 1:17) E noda iVakatawa dauloloma, e vakarautaka na ka kece eda gadreva vakayago, vakayalo tale ga. (Same 23:1-3) E “nodai drodro kei na noda kaukauwa”—vakauasivi ena gauna ni leqa! (Same 46:1) E levu dina na vuna meda duavata kina kei na daunisame, a vola: “Vakavinavinaka vei Jiova, ni vinaka o koya, ni tawamudu na dei ni nona loloma.”—Same 106:1, NW.\nNoda tikinivolatabu ni 2015: “Vakavinavinaka vei Jiova, ni vinaka o koya.”—Same 106:1, NW.\n2, 3. (a) Na cava ena yaco ke da vakawalena na ka eda vakalougatataki kina? (b) Na taro cava ena veivosakitaki ena ulutaga qo?\n2 Na cava e bibi kina na vakavinavinaka? Me vaka ga e parofisaitaki, e levu ena iotioti ni veisiga qo era sega ni dau vakavinavinaka. (2 Tim. 3:2) Levu era vakawalena na ka era vakalougatataki kina. Era sasagataka e vica na milioni me levu na ka era taukena ni uqeti ira na veika vakabisinisi ni vuravura qo kei na itukutuku ni veivoli, era sega ni lomavakacegu ena ka sa tu rawa. Rawa ni takavi keda tale ga na yalo qo. Me vakataki ira na Isireli makawa, e rawa nida nanumi keda ga da qai vakawalena noda veiwekani talei kei Jiova kei na nona veivakalougatataki.—Same 106:7, 11-13.\n3 Vakasamataka tale ga na ka e rawa ni yaco nida sotava na ituvaki dredre. E rawa nida yalolailai da qai guilecava na ka eda vakalougatataki kina. (Same 116:3) E rawa vakacava meda bucina qai vakaraitaka tiko ga na yalo ni vakavinavinaka? Ena donu tiko ga vakacava noda rai nida sotava na ituvaki dredre? Meda raica mada.\n“I JIOVA . . . SA KA LEVU NA NOMUNI CAKACAKA”\n4. Rawa vakacava meda vakaraitaka tiko ga na yalo ni vakavinavinaka?\n4 Me rawa nida bucina qai vakaraitaka tiko ga na yalo ni vakavinavinaka, meda vakadinata ni vakalougatataki keda o Jiova da qai vakananuma vakatitobu qori. Meda vakasamataka vinaka tale ga na ivakaraitaki ni nona yalololoma. Ni cakava qori na daunisame, e qoroya kina na levu ni cakacaka veivakurabuitaki i Jiova.—Wilika Same 40:5; 107:43.\n5. Na cava eda vulica vua na yapositolo o Paula me baleta noda bucina na yalo ni vakavinavinaka?\n5 Levu na ka eda vulica vua na yapositolo o Paula me baleta na noda bucina na vakavinavinaka. E dau vakananuma vakatitobu na ka e vakalougatataki kina, ni vakaraitaka vakalevu na nona vakavinavinaka. Sega ni lecava o Paula ni a ‘vosabeca na Kalou, a dau veivakacacani, qai dauveibeci.’ E vakavinavinaka kina ni rau lomani koya na Kalou kei Karisito qai lesi koya ena cakacaka vakaitalatala, dina ni cakava tu na ka ca e liu. (Wilika 1 Timoci 1:12-14.) E lomani ira tale ga vakalevu na tacina vaKarisito, e vakavinavinakataki Jiova kina ena nodra itovo vinaka kei na nodra cakacaka ena vakabauta. (Fpai. 1:3-5, 7; 1 Ces. 1:2, 3) Ni sotava na ituvaki dredre, e sega ni bera ni vakavinavinakataki Jiova nira veitokoni na tacina vakayalo. (Caka. 28:15; 2 Kor. 7:5-7) E sega ni kurabuitaki kina ni uqeti ira na lotu vaKarisito o Paula: “Ni dau vakavinavinaka . . . ni veivakamasuti tiko ga ena same, ena sere ni veivakacaucautaki vua na Kalou, ena sere vakayalo e salavata kei na yalololoma.”—Kolo. 3:15-17.\nMEDA DAU VAKAVINAVINAKA—BIBI NA VAKANANANU VAKATITOBU KEI NA MASU\n6. Na veivakalougatataki cava o vakavinavinakataki Jiova kina vakalevu?\n6 Eda na muria vakacava na ivakaraitaki vinaka i Paula ena noda bucina qai vakaraitaka na vakavinavinaka? Me vakataki Paula, e bibi meda vakananuma vakatitobu na ka e cakava vei keda yadudua o Jiova. (Same 116:12) O na sauma vakacava na taro qo, ‘Na veivakalougatataki cava i Jiova o vakavinavinakataka?’ O na okata kina nomu veiwekani talei kei Jiova? Se na vosoti ni nomu ivalavala ca ni o vakabauta na isoro ni veivoli i Karisito? O na cavuta na yacadra na mataveitacini era tokoni iko ena ituvaki dredre? O na sega tale ga ni guilecavi watimu se ratou na luvemu. Na nomu vakananuma vakatitobu na veika totoka qo e vakarautaka mai na Tamamu dauloloma, o Jiova, ena tuburi iko kina na yalo ni vakavinavinaka qai uqeti iko mo vakavinavinaka e veisiga.—Wilika Same 92:1, 2.\n7. (a) Na cava meda vakavinavinaka kina ena masu? (b) Ena yaga vakacava nomu vakavinavinaka ena masu?\n7 Ni dei ena noda vakasama kei na lomada na ka eda vakalougatataki kina, meda vakavinavinaka sara vei Jiova ena masu. (Same 95:2; 100:4, 5) Levu era masu ga vua na Kalou nira via kerea e dua na ka. Ia eda kila ni marau o Jiova nida vakavinavinakataka na ka e tu vei keda. E levu na masu ni vakavinavinaka e volai ena iVolatabu, okati kina na masu i Ana kei Esekaia. (1 Sam. 2:1-10; Aisea 38:9-20) Meda vakatotomuri rau na tamata yalodina qori rau vakaraitaka na yalo ni vakavinavinaka. Io ni o masu, vakavinavinakataki Jiova ena ka o vakalougatataki kina. (1 Ces. 5:17, 18) Ni o cakava qori, o na vakila na kena yaga. O na marau, o na lomani Jiova vakalevu, o na volekati koya tale ga.—Jeme. 4:8.\nNa veivakalougatataki cava i Jiova o vakavinavinakataka? (Raica na parakaravu 6, 7)\n8. Na cava e rawa ni vakavuna meda vakawalena na ka kece e cakava ena vukuda o Jiova?\n8 Na cava ena ka ni sasaga kina meda vakavinavinakataka tiko ga na yalovinaka i Jiova? Na itovo eda sucu kaya mai oya meda dau nanumi keda ga. Vakasamataka mada: Erau biu ena dua na were totoka o rau na vuda, o Atama kei Ivi. Sa vakarautaki na ka kece me rau bula kina, e rawa tale ga me rau bula vakacegu me tawamudu. (Vkte. 1:28) Ia rau sega ni lomavakacegu ena ka rau vakalougatataki kina ni rau vinakata e levu tale na ka. Kena itinitini e kau laivi vei rau na ka kece. (Vkte. 3:6, 7, 17-19) Nida bula tu ena vuravura e sega ni dau vakavinavinaka, rawa nida guilecava na ka kece e vakarautaka vei keda o Jiova. Rawa nida vakawalena na noda veitokani kei koya, kei na noda lewena e dua na mataveitacini e vuravura raraba. Rawa nida vakaogai keda ena veika ni vuravura qo sa vakarau rusa. (1 Joni 2:15-17) Me kua ni yaco qo, e bibi meda vakananuma vakatitobu na ka eda vakalougatataki kina, da qai vakavinavinakataki Jiova wasoma nida dua na nona tamata.—Wilika Same 27:4.\nNIDA VOSOTA NA ITUVAKI DREDRE\n9. Na cava meda vakasamataka kina na veivakalougatataki ni yaco na ituvaki rarawataki?\n9 E rawa nida vosota na ituvaki rarawataki nida dau vakavinavinaka. Rawa ni vusolo na lomada ni yaco eso na veiveisau ena noda bula, me vaka ni tawayalodina e dua na isa ni vakawati, na tauvimate bibi, ni takali e dua na weka voleka, se na vakacaca ni leqa tubukoso. Ena gauna qori eda na lomavakacegu qai vakaukauataki nida vakasamataka na ka eda vakalougatataki kina. Vakasamataka mada e vica na italanoa dina qo.\n10. Yaga vakacava vei Irina nona vakasamataka na ka e vakalougatataki kina?\n10 O Irina * e dua na painia tudei ena Vualiku kei Merika, e qase ni ivavakoso o watina. E sega ni yalodina o watina qai biuti ratou vakaveitinani. Na cava e uqeti Irina me qaravi Jiova tiko ga ena yalodina? E kaya: “Au vakavinavinaka ni kauaitaki au o Jiova. Niu vakasamataka e veisiga nona vakalougatataki au, e ka dokai dina ni kilai au, e lomani au tale ga na Tamada vakalomalagi e dau veikaroni. Au kila ni na sega ni biuti au.” E levu sara na ituvaki mosimosi e sotava o Irina, ia na nona dau mamarau e vukei koya me vosota. E veivakauqeti tale ga na nona ivakaraitaki.\n11. E vosota rawa vakacava o Kyung-sook na mate bibi e tauvi koya?\n11 O Kyung-sook e dua na tacida yalewa mai Esia, rau painia vakaveiwatini me 20 vakacaca na yabaki. E sega ni caka rawa e dua na ka ena kenisa ni yatevuso e laurai vua, e tukuni ni na tolu ina ono na vula na balavu ni nona bula. E levu na ituvaki dredre rau sotava vakaveiwatini, ia rau sega ni tautauvimate. E kaya o Kyung-sook: “E tarai au vakalevu na mate qo. Au nanuma ga ni sa yali kece na ka e tu vei au, au rere vakalevu.” E vosota vakacava o koya? E kaya: “Veibogi kece ni bera niu moce au dau lako e delanivale meu masulaka vakadomoilevu e lima na ka au marautaka ena siga oya. Au dau lomavakacegu sara ga, e uqeti au qori meu vakaraitaka noqu lomani Jiova.” Yaga vakacava vei Kyung-sook na masu va qori? E kaya: “Au liaca kina ni dau vukei keda o Jiova ena ituvaki dredre. E levu tale ga na veivakalougatataki ena noda bula, e lailai na veivakatovolei.”\nKei na ganena se bula tiko, o John (Raica na parakaravu 13)\n12. E vosota vakacava o Jason na takali nei watina?\n12 O Jason e veiqaravi ena dua na valenivolavola ni tabana e Aferika, e 30 vakacaca na yabaki nona veiqaravi vakatabakidua. E kaya: “A takali o watiqu ena vitu na yabaki sa oti, sa bau mosimosi dina qori. E vakayalolailaitaki au vakalevu niu vakasamataka na veika e sotava ena vuku ni kenisa.” A vosota vakacava o Jason? E kaya, “Au nanuma lesu na gauna keirau marautaka vakaveiwatini, au vakavinavinakataka qori vei Jiova ena masu. Qori e vakacegui au, au qai vakavinavinakataki Jiova ena so na ka keirau marautaka vakaveiwatini. Na noqu vakavinavinaka e veisautaka sara ga noqu rai. Se mositi au tiko ga na nona takali o watiqu, ia e donu tiko ga noqu rai niu vakavinavinakataki Jiova ni a vinaka na noqu bula vakawati, vaka kina nona tokoni au ena veiqaravi e dua e lomani koya vakalevu.”\n“Au vakavinavinaka vakalevu niu qarava na Kalou o Jiova.”—Sheryl\n13. E vosota vakacava o Sheryl nodratou takali na nona vuvale?\n13 A vakacaca ena dua na yasa i Filipaini na cava kaukaua o Haiyan ena icavacava ni 2013. E vakaloloma na ka e sotava kina o Sheryl, se yabaki 13 ena gauna oya. E kaya: “A rusa na noqu vale, e voleka ni ratou mate kece na noqu vuvale.” Eratou mate ena waluvu o tamana, o tinana kei na tolu na tacina. E vosota vakacava o Sheryl na ituvaki qo qai donu tiko ga nona rai? E vakaraitaka na yalo ni vakavinavinaka, e dau vakasamataka tale ga na veivakalougatataki se marautaka tiko. “Au raica na ka era cakava na mataveitacini mera veivakacegui kina, mera vakayaloqaqataki ira na gadreva tu na veivuke. Au kila nira masulaki au na mataveitacini e veiyasa i vuravura.” E tomana: “Au vakavinavinaka vakalevu niu qarava na Kalou o Jiova. E dau solia vei keda na ka eda vinakata.” Io, eda na sega ni rarawa vakasivia nida vakasamataka na ka eda vakalougatataki kina. Nida dau vakavinavinaka eda na tomana tiko ga noda veiqaravi, dina ni rarawataki na ituvaki eda sotava.—Efeso 5:20; wilika Filipai 4:6, 7.\n‘AU NA REKITAKI JIOVA’\n14. Gauna marautaki cava sa tu qo e matada? (Raica na imatai ni iyaloyalo.)\n14 Ena veigauna sa oti, era marautaka na dauveiqaravi i Jiova na ka era vakalougatataki kina. Kena ivakaraitaki, ni oti nodra vakabulai vei Fero kei na nona mataivalu ena Wasa Damudamu, era vakaraitaka nodra marau na Isireli nira lagata na sere ni veivakacaucautaki kei na vakavinavinaka. (Lako 15:1-21) Ena gauna qo eda marautaka vakalevu na inuinui talei meda vakabulai mai na ka kece e vakavuna na mosi kei na rarawa. (Same 37:9-11; Aisea 25:8; 33:24) Vakasamataka na noda marau ni vakarusai ira kece na kena meca o Jiova, qai vakabulai keda yani ena vuravura vou ni sautu kei na yalododonu. Ena dua dina na siga ni vakavinavinaka oya!—Vkta. 20:1-3; 21:3, 4.\n15. Na cava o nakita mo cakava ena 2015?\n15 Eda vakanamata ena levu tale na veivakalougatataki vakayalo i Jiova ena yabaki 2015. Eda kila nida na sotava tale ga na veivakatovolei. Se mani cava eda sotava, eda nuidei ni o Jiova ena sega vakadua ni biuti keda. (Vkru. 31:8; Same 9:9, 10) Ena vakarautaka tiko ga na ka kece e gadrevi meda qaravi koya kina ena yalodina. Meda nakita mada ga meda vakatotomuria na nona rai na parofita o Apakuki, ni kaya: “Ia ke sa sega ni seraki na lolo, ka sega ni vua mai na veivaini, ke sa yali na vua ni olive, ka sa sega talega ni tubura na kakana na veiwere; ke muduki tani mai na bai na qele ni sipi, ka sega na pulumokau e na loma ni bai: Ke’u na rekitaki Jiova ga, ka’u na marautaki koya na Kalou, na noqui vakabula.” (Apak. 3:17, 18) Io, meda vakasamataka mada ga ena yabaki qo na ka eda vakalougatataki kina, me uqeti keda tale ga na veivakadreti ni tikinivolatabu ni 2015: “Vakavinavinaka vei Jiova, ni vinaka o koya.”—Same 106:1, NW.\n^ para. 10 Sa veisau eso na yaca ena ulutaga qo.\niMeli iMeli Vakavinavinakataki Jiova mo Vakalougatataki


iDusidusi ni Soqoni ni Lomanimacawa\nWILIKA ENA VOSA Abkhaz Acholi Afrikaans Ahanta Aja Albanian Altai Alur American Sign Language Amharic Arabic Armenian Armenian (West) Assamese Ateso Attié Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Toba) Belize Kriol Bengali Bicol Bislama Boulou Brazilian Sign Language Bulgarian Bété Cakchiquel (Western) Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Chuvash Cibemba Cinamwanga Cinyanja Colombian Sign Language Croatian Czech Damara Dangme Danish Digor Douala Dutch Edo Efik Emberá (Catío) English Esan Estonian Ewe Fang Fante Filipino Sign Language Finnish Fon Frafra French Ga Galician Garifuna Georgian German German Sign Language Gitonga Greek Greenlandic Guarani Gujarati Gun Guéré Haitian Creole Hebrew Herero Hiligaynon Hindi Hungarian Hunsrik Iban Ibanag Icelandic Igbo Iloko Indonesian Isoko Italian Italian Sign Language Japanese Kabiye Kabuverdianu Kachin Kannada Karen (S'gaw) Kazakh Kekchi Kikamba Kikaonde Kikongo Kiluba Kimbundu Kipende Kirghiz Kiribati Kirundi Kisi Kisonge Kongo Korean Kurdish Kurmanji Kwangali Kwanyama Laotian Latvian Lhukonzo Liberian English Lingala Lithuanian Lolo Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Manyawa Marathi Mauritian Creole Maya Mazatec (Huautla) Mbunda Miskito Mixe (North Central) Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Ngiemboon Niuean Norwegian Nsenga (Zambia) Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (West Africa) Polish Polish Sign Language Portuguese (Brazil) Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Quiche Quichua (Chimborazo) Quichua (Imbabura) Rarotongan Romanian Romany (Serbia) Ronga Russian Russian Sign Language Rutoro Samoan Sango Sena Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Swedish Sign Language Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tongan Totonac Tshiluba Tshwa Tsonga Turkish Twi Tzeltal Tzotzil Uighur (Cyrillic) Ukrainian Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Xhosa Yacouba Yemba Yoruba Zande Zapotec (Isthmus) Zapotec (Lachiguiri) Zulu vakaViti\niDusidusi ni Soqoni ni Noda Bula vaKarisito kei na Cakacaka Vakaitalatala\niTekivu ni iVakamacala 2\niYau Mai na Vosa ni Kalou 3-5\nVakekeli ena Vosa ni Kalou 4\nWili iVolatabu 5\nGumatua ena Cakacaka Vakaitalatala 6-11\nVidio ni Vakatutu ni Veivosaki 7\niMatai ni Veisiko 8\nVeisikovi Lesu 9\nVuli iVolatabu 10\nNoda Bula vaKarisito 12-13\nVuli iVolatabu ni iVavakoso 13\nRailesuvi ni ka e Vulici 14\nGumatua ena Wilivola kei na Veivakavulici 15\nVeisiko ni iVakatawa ni Tabacakacaka 18\nMacawa ni Soqo ni Tabacakacaka se Soqo ni Veiwasewase 19\nMacawa ni iVakananumi 20\niVakatawa ni Soqoni ni Bula vaKarisito 21\nJeameni ni Soqoni ni Bula vaKarisito 22\nKodineita ni iLawalawa Qase 23\niVukevuke ni Daunivakasala 24\niKuri ni Koronivuli 25\n1. Me caka na Soqoni ni Bula vaKarisito kei na Cakacaka Vakaitalatala me salavata kei na idusidusi ena iVola ni Soqoni ni Bula vaKarisito kei na Cakacaka Vakaitalatala, kei na veidusimaki e tiko ena idusidusi qo. Era na sureti na dautukutuku yadua mera tu vakarau ni vakaitavi ena itavi ni gonevuli. E rawa tale ga nira vakaitavi o ira na dau tiko ena soqoni ke ra duavata kei na ivakavuvuli ni iVolatabu, ra qai muria na kena ivakavuvuli vaKarisito.—be t. 282.\nITEKIVU NI VAKAMACALA\n2. Dua na miniti. Ni oti na sere kei na masu, ena veivakauqeti na jeameni ni Soqoni ni Bula vaKarisito kei na Cakacaka Vakaitalatala ena veika ena rogoci ena porokaramu. Me vakabibitaka na jeameni na veitikina era na yaga ena ivavakoso.\n3. Vunau: Tini na miniti. Ena volai ena iVola ni Soqoni ni Bula vaKarisito kei na Cakacaka Vakaitalatala na usutu ni itavi qo kei na rua se tolu na tikina bibi. Ena lesi na itavi qo vua na qase se dauveiqaravi ni ivavakoso matua. Ni tekivu wiliki e dua na ivola vou ena iVolatabu, ena saravi e dua na vidio me kena ikau. E rawa ni vakamacalataki na veisemati ni vidio kei na usutu ni vunau. Ia me vakadeitaki me kovuti na tikina bibi kece e okati ena itavi qo. Kena ikuri, ke levu na gauna, me vakayagataki tale ga na itaba se droini kei na kena tikinivolatabu ni vakarautaki qori me salavata na usutu e veivosakitaki.\n4. Vakekeli ena Vosa ni Kalou: Tini na miniti. Ena sega ni dua na itekivu ni ivakamacala se kena itinitini, ena vakayacori ga na veitarotarogi. Ena lesi vua e dua na qase se dauveiqaravi ni ivavakoso matua. E rawa ni wasewasea na gauna e vakayagataka ena va na tikina me vakatau ena tikina e raica ni yaga ena ivavakoso. Ia me taroga kece na taro. Kena ikuri, ena vakatau vua me wiliki kece se so ga na tikina mai na tikinivolatabu e yavutaki kina na imatai ni rua na taro. Me kua ni sivia e 30 na sekodi na nodra ivakamacala o ira na digitaki mera saumitaro.\n5. Wili iVolatabu: Me kua ni sivia e va na miniti. Me vakaitavi kina na tacida tagane. Ena sega nona ikaunivosa se itinitini, ena wiliwili ga. Ena kauaitaka o jeameni nodra vukei me donu na ka era wilika, matata, taladrodro, vakarogotaki donu na vosa, veiveisau na domodra, cegu donu, ra qai matau ena vosa kei na ivukivuki. Me vaka ni balavu eso na wase ni ivolatabu me wiliki e veimacawa, me digitaka vinaka na ovasia ni Soqoni ni Bula vaKarisito o koya e ganita me wilika na wase ni vola e balavu kei koya e wilika na wase ni vola e lekaleka.\n6. Me kua ni sivia na tinikalima na miniti. Na iwase ni soqoni qo e vakarautaki meda vakatovotovotaka noda cakacaka vakaitalatala, qai vakavinakataka na iwalewale ni noda vunau kei na veivakavulici. Me yavutaki na itavi ni imatai ni veisiko kei na itavi ni veisikovi lesu ena vakatutu ena tabana e 1 ni iVola ni Soqoni ni Bula vaKarisito kei na Cakacaka Vakaitalatala. E vakatau vua na dautukutuku me vakayagataka na ivola se vidio e tiko ena noda iVukevuke ni Veivakavulici (Teaching Toolbox). Me vukea na cakacaka vakaitalatala, sa tiko ena vakatutu ni veivosaki na usutu “Raica na Tikinivolatabu qo ena iVukevuke ni Veivakavulici” ena ivola ni soqoni. Ena vakatau vua na gonevuli me vakayagataka ena nona itavi se sega. Ena vakaraitaka na iVola ni Soqoni ni Bula vaKarisito kei na Cakacaka Vakaitalatala na gauna yalataki ni itavi yadua. So na gauna, ena vakarautaki kina na idusidusi ni ka me caka ena itavi yadua. E sega ni vinakati mera vakacuruma eso tale na ivakamacala me vakayagataki kina na gauna e vo ena nodra itavi. Ke ra vakavakarau vinaka, e rawa ni oti nodra itavi ni vo tu e dua na miniti se sivia. Ke veiganiti, e rawa nira vakaitavi tale ga na qase ni ivavakoso.\n7. Vidio ni Vakatutu ni Veivosaki: Ena saravi qai veivosakitaki ena veivula na vidio ni vakatutu ni veivosaki. Ena vakaraitaki kina na imatai ni veisiko, kei na veisikovi lesu. Na itavi qo ena qarava na jeameni ni Soqoni ni Bula vaKarisito kei na Cakacaka Vakaitalatala.\n8. iMatai ni Veisiko: Na itavi qo e rawa ni lesi vua e dua na tacida tagane se yalewa. Na nona ivukevuke me dua na lewe ni nona vuvale se ke nona itavi e dua na tagane, me nona ivukevuke ga na tagane, vaka kina ke nona itavi e dua na yalewa, me nona ivukevuke ga na yalewa. E rawa ni rau dabe se tucake tu ga. Me rau veivakabulataki ena ivakarau e matau ena yalava. Me yavutaki nodrau veitalanoa ena vakatutu ni veivosaki e tiko ena iVola ni Soqoni ni Bula vaKarisito kei na Cakacaka Vakaitalatala.\n9. Veisikovi Lesu: Na itavi qo e rawa ni lesi vua e dua na tacida tagane se yalewa. Ke nona itavi na tagane, me nona ivukevuke na tagane, vaka kina ke nona itavi na yalewa, me nona ivukevuke ga na yalewa. (km 5/97 t. 2) E rawa ni rau dabe se tucake tu ga. Me vakatasuasuataki kina na ka me tukuni ni sikovi lesu e dua e tataleitaki ena imatai ni veisiko. Me yavutaki nodrau veitalanoa ena vakatutu ni veivosaki ena iVola ni Soqoni ni Bula vaKarisito kei na Cakacaka Vakaitalatala.\n10. Vuli iVolatabu: Na itavi qo e rawa ni lesi vua e dua na tacida tagane se yalewa. Ke nona itavi na tagane, me nona ivukevuke ga na tagane, vaka kina ke nona itavi na yalewa, ena nona ivukevuke ga na yalewa. (km 5/97 t. 2) E rawa ni rau dabe se rau tu cake tu ga. Na itavi qo e laurai kina e dua na vuli iVolatabu sa vakacagau tiko, ia rau na vakatasuasuataka ga nodrau dikeva tiko e vica na parakaravu. E sega ni gadrevi me dua na ikau ni ivakamacala se me dua na itinitini, vakavo sara ke cakacaka tiko o gonevuli ena lesoni qori. E sega ni tukuni me wiliki na parakaravu kece e yavutaki kina na itavi, ia me qai vakatau vei rau. E bibi ga me vakavotui na iwalewale vinaka ni veivakavulici.\n11. Vunau: Na itavi qo ena lesi vua e dua na tacida tagane qai caka me vaka e vunau ena ivavakoso.\n12. Ni oti na sere, ena veivosakitaki ena loma ni 15 na miniti e dua se rua na itavi me vukei keda meda bulataka na Vosa ni Kalou. Ena qarava na itavi qo e dua na qase se dauveiqaravi ni ivavakoso, vakavo sara ke vakamatatataki yani o koya e lesi me qarava. Ia ena lesi ga vei ira na qase ni ivavakoso na itavi ni veika e gadrevi ena ivavakoso.\n13. Vuli iVolatabu ni iVavakoso: Kua ni sivia na tolusagavulu na miniti. Me qarava e dua na qase ni ivavakoso matua. (Ke lailai na qase ena ivavakoso, e rawa nira vakaitavi na dauveiqaravi ni ivavakoso matua.) Me vakadeitaka na ilawalawa qase o koya e ganita me liutaka na vuli qo. E dodonu me liutaki vakavinaka, oya me oti ena kena gauna, vakabibitaka ni tikinivolatabu bibi, qai vukei ira na vakarorogo mera taura vakabibi na yaga ni ka e veivosakitaki tiko. E rawa nira raica eso na vakatutu yaga ena idusidusi e vakarautaki me baleta na liutaki ni vuli Vale ni Vakatawa. Ke sa kovuti kece na veika me vulici ena macawa ya, sega tale ni gadrevi me tomani na kena veivosakitaki. Ke rawa, me veiveisau e veimacawa o koya e taura na vuli kei koya e wiliwili. Ke vakatulewataka na jeameni me vakalekalekataki na vuli, ena vakalewa vinaka o koya e taura na vuli na sala me vakalekalekataki kina. E rawa ni digia me kua ni wiliki eso na parakaravu.\nRAILESUVI NI KA E VULICI\n14. Me kua ni sivia e tolu na miniti. Ena taleva na jeameni ni Soqoni ni Bula vaKarisito kei na Cakacaka Vakaitalatala eso na tikina bibi e vulici. Me vakamacalataka vakalekaleka na veika ena vulici ena macawa tarava, e rawa ni okati kina nona taroga na taro me saumi. Ke levu na gauna, e rawa ni tukuna tale ga na yacadra na gonevuli era na vakaitavi. Vakavo sara ke dua na veisau, ena vakarogoya o jeameni na veika me kacivaki se wilika eso na ivola e dodonu me wiliki ena ivavakoso. Ena sega ni kacivaka na ituvatuva sa kilai tu, me vaka na cakacaka vakavunau kei na sasamaki, ena kabi ga ena papa ni itukutuku. Ke sega ni veirauti na gauna me vakarogoi kina na ka me kacivaki, mera kerei o ira na vakaitavi ena Noda Bula vaKarisito mera vakalekalekataka nodra itavi. (Raica na parakaravu 13 kei na 17.) Ena tini na soqoni ena sere kei na masu.\nGUMATUA ENA WILIVOLA KEI NA VEIVAKAVULICI\n15. Na gonevuli yadua mera kauta tiko mai nodra ilavelave ni brochure na Veivakavulici e tabaki se ena iyaya vakalivaliva ena soqoni. Ena yavutaka na jeameni nona vakavinavinaka kei na veivakasalataki ena brochure qori. Ena cakacaka na gonevuli ena lesoni e volai ena ikovu ena yasa ni nodra itavi me vaka e laurai ena iVola ni Soqoni ni Bula vaKarisito kei na Cakacaka Vakaitalatala. E vakarautaki na ulutaga “Ka Mo Cakacaka Kina” mera vakalewena na gonevuli, ena sega ni volavola kina na jeameni.\n16. Ni oti na itavi yadua ni gonevuli, e vakarautaki e rauta ni dua na miniti me veivakacaucautaki qai veivakasalataki kina o jeameni mai na brochure na Veivakavulici. Ni bera ni tekivu na itavi ni gonevuli, ena sega ni kacivaka o jeameni na lesoni e cakacaka kina. Ni oti sara nona itavi, ena vakavinavinakataki koya, de dua ena tukuna na lesoni a cakacaka kina kei na tikina e cakava vinaka, se vakamacalataka vakayalovinaka na tikina me vakavinakataka. E rawa ni vakamacala o jeameni ena so tale na tikina yaga e raica ena vakatasuasua e kila ni na vukei gonevuli se o ira na vakarorogo. Ke gadrevi, e rawa nira vakasalataki tale ni oti na soqoni se dua tale na gauna veiganiti ena lesoni era lesi kina se dua tale na ivakarau ni vosa. Me yavutaki na ivakasala qori ena brochure na Veivakavulici se ivola na Vuli Vunau.—Me ikuri ni ivakamacala ena itavi nei jeameni ni Soqoni ni Bula Vakarisito kei na Cakacaka Vakaitalatala kei na itavi ni ivukevuke ni daunivakasala, raica na parakaravu 17, 22 kei na 24.\n17. Mera kua ni sivia na gauna yalataki o ira na vakaitavi, wili kina na ivakamacala nei jeameni. Me tarovi vakamatau na itavi ni gonevuli ke ra mani sivia nodra gauna yalataki. Ke so tale na itavi ena soqoni e sivia na gauna e vakarautaki, me veivakasalataki kina na ivukevuke ni daunivakasala. (Raica na parakaravu 24.) Me 1 na aua 45 na miniti na balavu ni soqoni, wili kina na masu kei na sere.\nVEISIKO NI IVAKATAWA NI TABACAKACAKA\n18. Ni veisiko mai na ivakatawa ni tabacakacaka, ena muri ga na ituvatuva ena iVola ni Soqoni, ia ena lutu ga na Vuli iVolatabu ni iVavakoso qai sosomitaki ena ivunau ni ivakatawa ni tabacakacaka. Ni bera na ivunau ni ivakatawa ni tabacakacaka, ena taleva na jeameni na tikina bibi ena soqoni, ena tukuna vakalekaleka na ka ena veivosakitaki ena soqoni tarava, vakarogoi ni veika me kacivaki, wilika na ivola e dodonu me wiliki, oti sa qai sureti koya na ivakatawa ni tabacakacaka. Ni oti na ivunau, ena tinia na soqoni na ivakatawa ni tabacakacaka ena sere e digia. Rawa ni sureta tale e dua me masu. Ena sega ni caka na ikarua ni koronivuli ena macawa ni veisiko. Ke tiko ena ivavakoso e dua na iwasewase lailai e duidui na kena vosa, era na soqoni ga dina ni caka na veisiko ena ivavakoso e vakarurugi kina. Ia era na tomana na ivavakoso ni sa gauna me rogoci kina na vunau ni ivakatawa ni tabacakacaka.\nMACAWA NI SOQO NI TABACAKACAKA SE SOQO NI VEIWASEWASE\n19. Ena sega ni caka na soqoni ena macawa qori. Meda dikevi vakataki keda se vakavuvale na ituvatuva ni macawa ya.\nMACAWA NI IVAKANANUMI\n20. Ke donuya na lomanimacawa na siga ni iVakananumi, ena sega ni caka ena siga qori na Soqoni ni Bula Vakarisito kei na Cakacaka Vakaitalatala. Ia ena sega ni tarova qori na kena vakayacori na soqoni ni cakacaka vakavunau ena siga oya.\nIVAKATAWA NI SOQONI NI BULA VAKARISITO KEI NA CAKACAKA VAKAITALATALA\n21. Ena digitaka na ilawalawa qase e dua na qase me ivakatawa ni Soqoni ni Bula vaKarisito. Ena raica me tuvanaki vakamatau na soqoni qai muri vinaka na idusidusi qo. Me rau dau veivosaki kei na ivukevuke ni daunivakasala. Ni yaco ga mai na iVola ni Soqoni ni dua na vula, me vakarautaka sara na nodra itavi na gonevuli ena vula ya. (Raica na parakaravu 5-11) Me soli nodra itavi na gonevuli ni vo e tolu na macawa mera vakaitavi, ni vakayagataki na fomu Noda Bula vaKarisito kei na Cakacaka Vakaitalatala iTavi ena Soqoni (S-89-FN) .\nJEAMENI NI SOQONI NI NODA BULA VAKARISITO KEI NA CAKACAKA VAKAITALATALA\n22. Ena lesi ena macawa yadua e dua na qase me jeameni ni Soqoni ni Bula vaKarisito kei na Cakacaka Vakaitalatala. (Ke lailai na qase, e rawa nira vakayagataki na dauveiqaravi ni ivavakoso matua.) Ena vakarautaka o koya na ivakamacala taumada, na railesuvi ena icavacava ni soqoni, na itavi e saravi kina na vidio ni vakatutu ni veivosaki, vaka kina na vidio e ikau ni lesoni yadua ni brochure na Veivakavulici. Ni bera na itavi yadua, e nona itavi me tukuna na usutu kei koya ena qarava. So na gauna, ke lailai na qase, ena rawa ni lesi tale ga ena so na itavi ena soqoni. Me lekaleka ga nona ivakamacala ena maliwa ni itavi yadua. Me digitaka na ilawalawa qase na qase e ganiti koya na itavi qo. Ena levu na gauna, era na jeameni ga o ira sa digitaki qori. Me vakatau ena ituvaki, ena rairai vakayagataki vakalevu me jeameni o koya na ivakatawa ni Soqoni ni Bula vaKarisito kei na Cakacaka Vakaitalatala. Ke sa ganita e dua na qase me liutaka na Vuli iVolatabu ni iVavakoso, ena rairai ganiti koya tale ga me jeameni. Ia me nanumi tiko ni na vinakati vua na jeameni me dau veivakasalataki vakayalololoma vei ira na gonevuli era vakaitavi. E nona itavi tale ga me raica me oti ena kena gauna na soqoni. (Raica na parakaravu 14 kei na 17.) Ke veirauti na levu ni buturara, e rawa ni digitaka o jeameni me vakayagataki e dua tale na gusunivosa me vakamacalataka kina na itavi tarava. Ni vakamacala tiko o jeameni, sa rawa ni vakarau tu na tacida me vakaitavi ena imatai ni gusunivosa. E rawa tale ga ni vakayagataka o jeameni e dua na teveli ena buturara ni caka na itavi ni Wili iVolatabu kei na itavi ena Gumatua ena Cakacaka Vakaitalatala. Qo ena vakabula gauna.\nKODINEITA NI ILAWALAWA QASE\n23. Ena tuvanaka na itavi kece ena soqoni na kodineita ni ilawalawa qase se dua tale na qase e vukei koya kina, vakavo ga na itavi ni gonevuli. Ena digia na jeameni ni soqoni e veimacawa vei ira na jeameni vakadonui sa digitaka na ilawalawa qase. Ena cakacaka vata kei na ivakatawa ni Soqoni ni Bula vaKarisito kei na Cakacaka Vakaitalatala me vakarautaki kina na ituvatuva ni soqoni ni veimacawa, qai kabi ena papa ni itukutuku.\nIVUKEVUKE NI DAUNIVAKASALA\n24. Ena veiganiti me qarava na itavi qo e dua na qase ni ivavakoso e maqosa ena veivakavulici. Ke gadrevi, e nona itavi me veivakasalataki lo vei ira na qase kei na dauveiqaravi ni ivavakoso ena itavi ni soqoni era lesi kina, wili kina na itavi ena Soqoni ni Bula vaKarisito, na vunau soqovi levu, kei na veivakavulici se wiliwili ena vuli ni Vale ni Vakatawa se Vuli iVolatabu ni iVavakoso. (Raica na parakaravu 17.) Ke ra lewe levu na qase ni ivavakoso matua, e rawa ni veiveisau e veiyabaki na ivukevuke ni daunivakasala. E sega ni gadrevi me veivakasalataki ni oti na itavi kece ga.\nIKURI NI KORONIVULI:\n25. Ke laurai ni lewe levu na gonevuli, e rawa ni tuvanaki e dua se rua tale na koronivuli. Na koronivuli kece me dua na kena ivakatawa matua, ke rawa, me dua na qase ni ivavakoso. Ke vinakati, e rawa tale ga ni vakayagataki na dauveiqaravi ni ivavakoso e matua. Ena digia na ilawalawa qase o koya me qarava na itavi qo, se ke vinakati me veivuketaki. Me muria na daunivakasala na idusidusi e vakarautaki ena parakaravu 16. Ke mani caka na ikuri ni koronivuli, era na gole kina na gonevuli ni oti ga na itavi ni Vakekeli ena Vosa ni Kalou. Mera tomana tale na vo ni ivavakoso ni oti na iwasewase ni soqoni na Gumatua ena Cakacaka Vakaitalatala. Ke saravi e dua na vidio ni vakatutu, mera sarava na vidio qori mai na ikarua ni koronivuli, ke rawa. Ke sega, me vakayagataki e dua na iyaya vakalivaliva mera sarava ga ena ikarua ni koronivuli.\n26. Ena dau vakaraitaki ena soqoni qo eso na vidio. Ena vakarautaki ena JW Library® na vidio ni macawa yadua, qai rawa ni saravi ena levu sara na iyaya vakalivaliva vovou. Ena so na gauna, e rawa ni saravi tale ena soqoni ni cakacaka vakavunau na vidio ni vakatutu ni dua na vula ke sa saravi oti ena Soqoni ni Bula vaKarisito.\nText Sala me download kina na ka e tabaki iDusidusi ni Soqoni ni Noda Bula vaKarisito kei na Cakacaka Vakaitalatala


E cau na NJV e na vei-vakalivalivataki e na Tikina ko Namosi | Namosi Joint Venture\nSainitaki na veidinadinati ni Veitokoni\nPublished by njvmedia at October 10, 2012\nSa solia na kabani na Namosi Joint Venture (NJV) e $23,909.20 kina Tabana ni Vurevure ni Kaukauwa ni matanitu, me vakailavotaki na vei-vakalivalivataki e na Tikina ko Namosi.\nNa uma i lavo koya, sa okati me nodra cau na lewenivanua e na Tikina ko Namosi me vaka e gadrevi mai na Matabose ni Livaliva.\nA kerekere kina NJV na Matabose ni Yasana ko Namosi kei ratou na 5 na turaga-ni-koro e na loma ni Tikina, me veivuke na kabani e na cau e dodonu me ra solia na lewenivanua.\nMe vaka e virikotori e na porokaramu ni vei-vakalivalivataki e na taudaku ni koro lelevu, e dodonu me cau ni matanitu e 95 na pasede ni sau taucoko ni vei-vakalivalivataki ka nodra cau na lewenivanua e 5 na pasede.\nVakaraitaka o Greg Morris na Manidia liu ni kabani e na noda vanua, ni lewa me sauma taucoko na kabani na cau ka dodonu me ra solia na lewe ni Tikina, me vaka ni gadrevi ni livaliva e dua na tiki ni vei-vakatorocaketaki.\n“Ni vakadavori tiko na i dusidusi e taurivaka na kabani me baleta na veivuke kina veivakatorocaketaki e vagolei vei ira na lewenivanua, e dua na ka e rogoci vaka-wasoma mai vei ira na veikoro e na loma ni tikina, o ya na basika mai na gadrevi ni vei-vakalivalivataki me vukea na veiqaravi eso wili kina na koronivuli na Namosi Secondary kei na Primary School, me vukei ira na gonevuli e na gauna ni nodra vuli lesoni e na veiyakavi kei na veidredre tale e so e ra sotava na veivuvale,” kaya o Morris.\n“Na kena rawati na livaliva, sa vukea na vakatorocaketaki ni bula vei ira na lewenivanua e na gauna qo kei ira era na qai muri mai ka dolava vaka-kina na sala ni vei-vakatorocaketaki e na bisinisi kei na veisasaga tale e so.”\nE vakaraitaka o Aselemo Vakadranu na mata ni Tikina o Namosi kina Bose ni Yasana na nodratou marau e na veivuke vakaitamera oqo mai na kabani na NJV.\n“Na veivuke oqo me vaka e tabaki e na neitou i vola kerekere – e na vukei ira vakadodonu na lewe ni tikina, vaka-vinakataka na ivakatagadegede ni bula vei ira na lewe ni yasana, vakabibi ni bera tu e na vei-vakatorocaketaki e na neitou vanua,” kaya o Vakadranu.\n“Sa kena gauna me keimami vaka-vinavinakataka kina na levu ni cau dou sa solia tiko me baleta na vei-vakatorocaketaki e na loma ni neitou tikina.”\n“Keimami nuitaka ni da na cakacaka-vata tiko e na veitaba yabaki kiliu, vakabibi e na kena vakatorocaketaki tikoga na loma ni tikina,” kaya o Vakadranu.\nE ra na vukei mai na vei-vakatorocaketaki oqo ni vei-vakalivalivataki na koro o Waivaka, Narukunibua, Nasigatoka, Namosi koro kei Navunibau.


NA LAKO YANI 22 FOV - Kevaka sa butakoca na pulumokau - Bible Search\nNA LAKO YANI 21 NA LAKO YANI 23\nNA LAKO YANI 22\nSa cavuta tiko eso na vunau ko Jiova, e na vuku ni butako, 1-5, kei na kama, 6, kei na veivakaisini, 7-13, kei na kere manumanu, 14,15, kei na vaqasea na goneyalewa, 16,17, kei na cakai sausau, 18, kei na koto kei na manumanu, 19, kei na soro ki na kalou lasu, 20, kei na vulagi, 21, kei na dawai kei na sega ni vakatamani, 22-24, kei nai valavala eso sa sega ni dodonu, 25-28. Ai sevu, 29,30. Me ra tamata tabu, 31.\n1Kevaka sa butakoca na pulumokau se na sipi e dua na tamata, ka vakamatea, se volitaka; ena sauma ko koya na pulumokau e dua e na pulumokau e lima, se na sipi e dua e na sipi e va. 2Kevaka sa kune na butako ni sa basuka tiko na vale, a sa moku mate, ena sega ni tarogi na nona mate: 3Ia kevaka sa cadra vua na mata-ni-siga, ena qai tarogi na nona mate. Me sauma vakavinaka ko koya; kevaka sa sega na nona ka, me qai volitaki ko koya mei sau ni ka sa butakoca. 4Kevaka sa kune bula vua na ka sa butakoca, se pulumokau, se asa, se sipi; me qai sauma me rauta vakarua.\n5Kevaka e dua na tamata sa vuna na kena laukana e dua na were se veivaini, ni sa kauta kina na nona manumanu, a sa kani na nona were na tamata tani; ena sauma ga e na ka vinaka sara mai nona were, se nona veivaivaini vinaka sara.\n6Kevaka sa waqa loa mai e dua na buka, a sa katia na veico, a sa kama kina nai binibini sila, se na sila sa tu, se na veiwere; ena sauma vakaidina ko koya sa vakawaqa na buka.\n7Kevaka e dua na tamata sa solia vua na kai nona nai lavo se nai yaya me maroroya, a sa butakoci mai na vale ni tamata ko ya; kevaka sa kune na butako, me qai sauma vakarua ko koya: 8kevaka sa sega ni kune na butako, me qai kau nai taukei ni vale ko ya vei ira na mataveilewai, me bubului ni sa sega ni tara ko koya e dua na nonai yau na kai nona. 9E nai valavala vakabutako kecega, se na pulumokau, se na asa, se na sipi, se nai sulu, se dua na ka sa yali, sa kaya e dua sa nona, na ka sa veiletitaki vei rau ena kau vei ira na mataveilewai; ko koya era sa vakacala na mataveilewai, ena sauma vakarua vua na kai nona.\n10Kevaka sa dua na tamata sa solia vua na kai nona e dua na asa, se na pulumokau, se na sipi, se dua na manumanu, me vakaraica; a sa mate, se mavoa, se vakasavi tani, ka sega na tamata sa raica; 11me qai bubului e na matai Jiova, ni sa sega ni tara ko koya e dua na nonai yau na kai nona; me qai donuya ga na kenai taukei, ia ena qai sega ni sauma ko koya. 12Ia kevaka sa butakoci vua, me qai sauma ko koya vua na kenai taukei. 13Kevaka sa dresulaki, me qai kauta ga mai me kilai; ena sega ni sauma ko koya na ka sa dresulaki.\n14Ia kevaka sa dua na tamata sa kerea na nona ka na kai nona, a sa mavoa, se mate, ni sa sega ni tiko kaya na kenai taukei, ena qai sauma vakaidina ko koya: 15kevaka sa tiko kaya na kenai taukei, ena qai sega ni sauma ko koya: kevaka sa ka e kere, sa lako e na vuku ni kenai kere.\n16Ia kevaka sa dua na tamata sa temaka e dua na goneyalewa sa sega ni musu, a sa veiyacovi kaya, me qai solia dina vua ko koya nai yau me watina. 17Kevaka sa bese sara ni soli koya vua ko tamana, me qai solia nai lavo ko koya me vaka nai yau sa dausoli vei ira na goneyalewa.\n18Dou kakua ni vakabula e dua na yalewa sa daucakai sausau.\n19Ko koya sa koto vata kei na manumanu e yavai va ena vakamatei vakaidina.\n20Ko koya sa vakacabora nai soro vua na kalou tani, ka sega vei Jiova duaduaga, ena vakarusai sara.\n21Ia dou kakua ni vakararawataka e dua na vulagi, se vakasaurarataka: ni dou a vulagi mai na vanua ko Ijipita.\n22Dou kakua ni vakararawataka e dua na yada, se dua sa sega ni vakatamani. 23Kevaka dou sa vakararawataka vakalailai, a ra sa tagi vakalailai ga vei au, ka'u na rogoca vakaidina na nodra tagi; 24ia ena waqa mai na noqu cudru, ka'u na qai vakamatei kemudou e nai seleiwau; ka na yada na watimudou, ka na sega ni vakatamani na luvemudou.\n25Kevaka dou sa solia me talevaki nai lavo vua e dua na noqu tamata sa dravudravua ka tiko kei iko, mo kakua ni vaka e dua sa via volivoli vua: dou kakua ni taroga vua na kenai kere. 26Kevaka dou sa taura na nonai sulu na kai nomu me kenai vakadinadina, dou vakasuka vua ni sa la'ki dromu na mata-ni-siga: 27ni sa nonai tutuvi ga oqori, nai tutuvi ni yagona: a cava na ka me moce kina? ia ni sa tagi vei au ko koya, ka'u na rogoca; ni'u sa yalololoma.\n28Dou kakua ni vosavakacacataki ira na mataveilewai, se rukaki koya sa turaga vei ira na kai nomudou.\n29Dou kakua ni berabera ni cabora nai sevu ni nomu vuata, kei na nomu waini kei na waiwai: mo dou solia vei au na ulumatua ni luvemudou tagane. 30Dou kitaka vakakina kei na nomu pulumokau, kei na nomu sipi: sa bogi vitu ena tiko kei tinana; e na kenai kawalu ni siga mo dou solia vei au.\n31Ia dou na noqu tamata tabu: mo dou kakua talega ni kania na lewe ni manumanu sa dresulaki mai veikau; dou biuta ga ki na koli.\n©1974 Bible Society of the South Pacific


Joni 4 | iVolatabu ena Internet | Vakadewa ni Vuravura Vou\nVola o Joni 4:1-54\nJisu kei na yalewa ni Samaria (1-38)\nSokalou “vakayalo, mera dina tale ga” (23, 24)\nVakabauti Jisu e levu na kai Samaria (39-42)\nVakabula o Jisu e dua na luve ni vakailesilesi (43-54)\n4 Ni kila na Turaga nira sa rogoca na Farisi ni levu sara na tisaipeli e papitaisotaka+ o Jisu, lailai o Joni— 2 ia e sega ni veipapitaisotaki o Jisu, era cakava ga na nona tisaipeli— 3 e biuti Jutia sara me lako tale i Kalili. 4 Na sala e muria ena butuki Samaria kina. 5 E yacova yani e dua na koro kei Samaria e vakatokai o Saika, e toka volekata na tikiniqele a solia o Jekope vei Josefa na luvena.+ 6 Oya tale ga na vanua e tiko kina na toevu nei Jekope.+ E oca sara ga o Jisu ena ilakolako qo, mani lai dabe toka ena yasa ni toevu.* Rauta toka na ikaono ni aua.* 7 E qai gole yani e dua na yalewa ni Samaria me taki wai. Mani kaya vua o Jisu: “Rawa ni dua na mequ?” 8 (Eratou lai voli kakana ina koro na tisaipeli.) 9 E mani kaya vei Jisu na yalewa ni Samaria: “Na cava oni kere wai kina vei au ni oni Jiu, o yau na yalewa ni Samaria?” (Nira sega ni dau veiyaloni na Jiu kei ira na kai Samaria.)+ 10 E kaya vua o Jisu: “Ke o kila na loloma soli wale ni Kalou+ o na kilai koya tale ga e kaya vei iko, ‘Rawa ni dua na mequ?’ Ke o kerea vua, ena qai solia vei iko na wai ni bula.”+ 11 E kaya na yalewa: “Kemuni, e sega mada ga na nomuni vokete, qai titobu na toevu. Oni na qai kauta mai vei na wai ni bula oni kaya tiko? 12 Vakacava, oni uasivia na tukai keimami o Jekope, e solia vei keimami na toevu qo, e gunu kina o koya, o ira na luvena, kei na nona manumanu?” 13 E sauma vua o Jisu: “O koya e gunuva na wai qo ena viagunu tale. 14 Ia o koya ena gunuva na wai au na solia ena sega ni viagunu tale,+ na wai au na solia vua ena vaka na waivure e lomana, ena tovure tiko ga me rawati kina na bula tawamudu.”+ 15 E kaya na yalewa: “Ni solia mai na wai qori meu kua ni viagunu tale se mai taki wai tale i ke.” 16 E kaya vua o Jisu: “Lako, lai kacivi watimu mai.” 17 E kaya na yalewa: “E sega na watiqu.” E tukuna o Jisu: “E dina na ka o tukuna, ‘E sega na watiqu.’ 18 O sa vakawati oti vakalima, na tagane tale ga drau tiko vata qo e sega ni watimu. E dina na ka o tukuna.” 19 E kaya vua na yalewa: “Kemuni, au sa qai kila ni oni parofita.+ 20 Era dau sokalou na tukai keimami ena ulunivanua qo, oni kaya ni dodonu ga meda lai sokalou i Jerusalemi.”+ 21 E kaya vua o Jisu: “Rogoci au vinaka, sa voleka mai na gauna oni na sega ni qarava na Tamada ena ulunivanua qo se mai Jerusalemi. 22 Oni qaravi koya oni sega ni kila,+ ia keimami qaravi koya keimami kila, ni lako mai vei ira na Jiu na veivakabulai.+ 23 Sa roro mai na gauna, sa kena gauna sara ga qo, mera sokalou kina vakayalo vei Tamada o ira era sokalou dina, ena yavutaki tale ga ena dina nodra sokalou, ni o ira sara ga qo e qara o Tamada mera qaravi koya.+ 24 E yalo na Kalou,+ o ira na sokalou vua e dodonu mera sokalou vakayalo, mera dina tale ga ena nodra sokalou.”+ 25 E kaya na yalewa: “Au kila ni na lako mai na Mesaia, o koya e vakatokai na Karisito. Ni yaco mai o koya ena tukuna vakamatata vei keimami na ka kece.” 26 E kaya vua o Jisu: “O yau sara ga qori, o koya e vosa tiko yani qo.”+ 27 Gauna vata ya eratou sa yaco yani na nona tisaipeli, eratou kurabui ni veivosaki tiko kei na dua na yalewa. Ia e sega ni dua e kaya: “Cava oni vinakata?” se “Cava oni vosa tiko kina vua?” 28 E biuta tu mai nona saqa wai na yalewa, e lako sara ina koro qai kaya vei ira na lewenivanua: 29 “Ni mai raica mada e dua na tagane e tukuna vei au na ka kece au dau cakava. Sega ni o koya qo na Karisito?” 30 Era biuta na koro qai lako sara vua. 31 Ia eratou cikevi koya tiko ga na nona tisaipeli, ratou kaya: “Rapai,+ kana mada.” 32 E qai kaya vei ratou: “E tiko na qau kakana meu kania, ia dou sega ni kila.” 33 Eratou mani veitarogitaka na tisaipeli: “E dua e kauta mai na kena?” 34 E kaya vei ratou o Jisu: “Na qau kakana meu cakava na loma i koya e talai au mai,+ meu vakaotia tale ga nona cakacaka.+ 35 Vakacava, dou sega ni tukuna ni se vo e va na vula me gauna ni tatamusuki? Raica! Au tukuna vei kemudou: Dou tacake mo dou raica na were, ni sa matua vinaka tu me tamusuki.+ 36 O koya e tatamusuki sa taura tiko na kena isau, sa kumuna tale tiko ga na vuata me baleta na bula tawamudu, me rau marau vata kina o koya na daukakaburaki kei koya na dautatamusuki.+ 37 E dina kina na ka e dau tukuni, dua e kakaburaki, dua tale e tatamusuki. 38 Au talai kemudou yani mo dou tamusuka na ka dou a sega ni bunoca. Era bunoca eso, dou sa lai marautaka na vua ni nodra buno.” 39 Era mani vakabauti Jisu e levu na kai Samaria ena koro ya nira rogoca na ka e tukuna na yalewa ni kaya: “E tukuna vei au na ka kece au dau cakava.”+ 40 Nira yaco yani vei Jisu na kai Samaria, era kerei koya me tiko mada, mani siga rua e kea. 41 Levu tale era mai vakabauta ena vuku ni ka e tukuna, 42 era qai kaya vei yalewa: “Na neimami mai vakabauta qo e sega ni vu mai na ka o tukuna, keimami sa rogoci koya sara ga, keimami kila tale ga ni o koya ga qo na ivakabula kei vuravura.”+ 43 Ni sa cava na rua na siga ya, e qai biubiu me lako i Kalili. 44 Ia sa vakadinadinataka o Jisu ni sega ni rokovi na parofita ena nona vanua.+ 45 Ni yaco i Kalili, era ciqomi koya na kai Kalili nira raica na ka e cakava mai Jerusalemi ena gauna ni soqo,+ nira a gole tale ga ina soqo.+ 46 E lako tale i Kena e Kalili, na vanua a vukica kina na wai me waini.+ E tiko kina e dua na vakailesilesi ni tui e tauvimate na luvena tagane e tiko mai Kapenaumi. 47 Ni rogoca na tagane qo ni a biuti Jutia o Jisu, sa mai tiko e Kalili, e lako sara vua qai kerea me lako sobu mada me lai vakabulai luvena ni sa voleka ni mate. 48 Ia e kaya vua o Jisu: “O kemuni qo oni via raica tiko ga na cakamana kei na ka e veivakurabuitaki, oni na sega vakadua ni vakabauta.”+ 49 E kaya vua na vakailesilesi ni tui: “Turaga, ni lako sobu mada mai ni bera ni mate na luvequ.” 50 E mani kaya vua o Jisu: “Lako, sa bula na luvemu.”+ E vakabauta na vosa i Jisu na tagane ya, mani gole yani. 51 Ni se lako sobu tiko ga, era sa mai tavaki koya nona tamata ra qai kaya vua ni sa bula na luvena. 52 Mani tarogi ira se gauna cava e bula vinaka kina. Era kaya vua: “Enanoa ena ikavitu ni aua,* sa qai ruru kina nona katakata.” 53 E kila o tamana ni gauna sara ga ya a kaya kina vua o Jisu: “Sa bula na luvemu.”+ Mani vakabauta o koya kei ratou kece nona lewenivale. 54 Qo na ikarua ni cakamana+ i Jisu ni biuti Jutia me lako i Kalili.\n^ Se “mataniwai, vure.”\n^ Rauta na 1 na kaloko ena yakavi.


Raica talega na Jiu\nE dua na vale ni soqoni ka dau vakayagataki ena inaki vakalotu. Ena veigauna ni Veiyalayalati Vou, sa dau rawarawa wale tu ga na kena iyaya, e dua na kato ka tu kina na ivolavivigi ni lawa kei na itukutuku volai bibi tale eso, e dua na teveli ni wilivola, kei na idabedabe me baleti ira na mai sokalou.\nEra na vakatulewa tiko ena vuku ni veivalenilotu yadua e dua na matabose ni italatala qase ena vanua ko ya. Era na lewa ko cei me vakacurumi kei koya me kua (Joni 9:22; 12:42). Na vakailesilesi bibi duadua sai koya na iliuliu ni valenilotu (Marika 5:22; Luke 13:14). O koya na dauvolavola, sa tu vua na lewa ni vale, ka dau liutaka na veiqaravi. E dua tale na vakailesilesi ena qarava na itavi eso vakavunivola (Luke 4:20).\nSa dau tu ena nodra veikorokoro yadua na Jiu e dua na valenilotu, mai Palesitaina kei na veivanua tale eso. Sa veivuke sara vakalevu oqo ena kena vakatetei tiko na kosipeli i Jisu Karisito baleta ni ko ira na daukaulotu taumada ni Lotu e rawa ni ra dau vosa ena veivalenilotu (Cakacaka 13:5, 14; 14:1; 17:1, 10; 18:4). Na ivalavala vata oqo e tu talega vei ira na daukaulotu ni iVola i Momani (Alama 16:13; 21:4–5; 32:1) ka vakakina vei ira na daukaulotu taumada ena itabagauna oqo (V&V 66:7; 68:1).